Avis juridique important

|

32003D0397

2003/397/ΕΚ: Απόφαση του Συμβουλίου, της 19ης Μαΐου 2003, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Ρουμανίας

Επίσημη Εφημερίδα αριθ. L 145 της 12/06/2003 σ. 0021 - 0039

Απόφαση του Συμβουλίουτης 19ης Μαΐου 2003για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Ρουμανίας(2003/397/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 622/98 του Συμβουλίου, της 16ης Μαρτίου 1998, σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης(1), και ιδίως το άρθρο 2,την πρόταση της Επιτροπής,Εκτιμώντας τα ακόλουθα:(1) Το Ευρωπαϊκό Συμβούλιο του Λουξεμβούργου δήλωσε ότι η εταιρική σχέση για την προσχώρηση είναι ένα νέο μέσο που αποτελεί τον κύριο άξονα της ενισχυμένης προενταξιακής στρατηγικής.(2) Το Ευρωπαϊκό Συμβούλιο της Κοπεγχάγης δήλωσε ότι, σύμφωνα με τα συμπεράσματα του Ευρωπαϊκού Συμβουλίου των Βρυξελλών και ανάλογα με την περαιτέρω πρόοδο που θα σημειωθεί για την τήρηση των κριτηρίων ένταξης, ο στόχος είναι να γίνει δεκτή η Ρουμανία ως μέλος της Ευρωπαϊκής Ένωσης το 2007. Επικρότησε την ανακοίνωση της Επιτροπής για τον χάρτη πορείας της Ρουμανίας καθώς και τις προτάσεις για ουσιαστική αύξηση της προενταξιακής βοήθειας και δήλωσε ότι το υψηλό επίπεδο χρηματοδότησης που θα διατεθεί θα πρέπει να χρησιμοποιηθεί με ευέλικτο τρόπο, με στόχο τις καθορισμένες προτεραιότητες, μεταξύ άλλων σε καίριους τομείς όπως της Δικαιοσύνης και των Εσωτερικών Υποθέσεων. Το Ευρωπαϊκό Συμβούλιο της Κοπεγχάγης δήλωσε επίσης ότι περαιτέρω καθοδήγηση για τις προενταξιακές προετοιμασίες των χωρών αυτών θα παρασχεθεί από τις αναθεωρημένες εταιρικές σχέσεις προσχώρησης που θα τους προταθούν το επόμενο έτος.(3) Ο κανονισμός (ΕΚ) αριθ. 622/98 ορίζει ότι το Συμβούλιο αποφασίζει, με ειδική πλειοψηφία, μετά από πρόταση της Επιτροπής, για τις αρχές, τις προτεραιότητες, τους ενδιάμεσους στόχους και τις προϋποθέσεις καθεμίας από τις εταιρικές σχέσεις ενόψει της προσχώρησης, όπως θα υποβληθούν σε κάθε υποψήφιο κράτος, καθώς και για τις επακόλουθες σημαντικές προσαρμογές που θα γίνουν.(4) Η κοινοτική βοήθεια εξαρτάται από την πραγματοποίηση ορισμένων ουσιωδών στοιχείων και ειδικότερα, από την τήρηση των δεσμεύσεων που προβλέπουν οι ευρωπαϊκές συμφωνίες και από την πρόοδο που θα σημειωθεί για την εκπλήρωση των κριτηρίων της Κοπεγχάγης· στην περίπτωση που δεν πληρούται κάποιο ουσιώδες στοιχείο, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, δύναται να λάβει τα προσήκοντα μέτρα σχετικά με οιαδήποτε προενταξιακή βοήθεια.(5) Το Ευρωπαϊκό Συμβούλιο του Λουξεμβούργου αποφάσισε ότι η εφαρμογή της εταιρικής σχέσης για την προσχώρηση και η πρόοδος όσον αφορά την υιοθέτηση του κεκτημένου θα εξετάζονται στο πλαίσιο των οργάνων της ευρωπαϊκής συμφωνίας.(6) Η περιοδική έκθεση της Επιτροπής για το 2002 περιέχει αντικειμενική ανάλυση της προετοιμασίας της Ρουμανίας για την προσχώρηση και προσδιορίζει ορισμένους τομείς προτεραιότητας για περαιτέρω δράση.(7) Η Ρουμανία πρέπει να μεριμνήσει για τη δημιουργία των κατάλληλων νομικών και διοικητικών δομών που απαιτούνται για τον προγραμματισμό, τον συντονισμό, τη διαχείριση, τον έλεγχο και την αξιολόγηση των κοινοτικών προενταξιακών κονδυλίων,ΑΠΟΦΑΣΙΖΕΙ:Άρθρο 1Σύμφωνα με το άρθρο 2 του κανονισμού (ΕΚ) αριθ. 622/98, οι αρχές, οι προτεραιότητες, οι ενδιάμεσοι στόχοι και οι προϋποθέσεις που περιέχονται στην εταιρική σχέση για την προσχώρηση της Ρουμανίας καθορίζονται στο συνημμένο παράρτημα το οποίο αποτελεί αναπόσπαστο μέρος της παρούσας απόφασης.Άρθρο 2Η εφαρμογή της εταιρικής σχέσης για την προσχώρηση εξετάζεται στο πλαίσιο των οργάνων της ευρωπαϊκής συμφωνίας καθώς και των αρμόδιων υπηρεσιών του Συμβουλίου με βάση τις περιοδικές εκθέσεις της Επιτροπής προς το Συμβούλιο.Άρθρο 3Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Βρυξέλλες, 19 Μαΐου 2003.Για το ΣυμβούλιοΟ ΠρόεδροςΓ. Παπανδρέου(1) ΕΕ L 85 της 20.3.1998, σ. 1.ΠΑΡΑΡΤΗΜΑ1. ΕΙΣΑΓΩΓΗΚατά τη σύνοδο του Λουξεμβούργου τον Δεκέμβριο του 1997, το Ευρωπαϊκό Συμβούλιο δήλωσε ότι η εταιρική σχέση για την προσχώρηση είναι ένα μέσο που αποτελεί τον κύριο άξονα της ενισχυμένης προενταξιακής στρατηγικής, με το οποίο κινητοποιείται κάθε μορφή συνδρομής προς τα υποψήφια κράτη εντός ενιαίου πλαισίου. Με τον τρόπο αυτό, η Κοινότητα μπορεί να προσαρμόζει τη βοήθειά της στις ιδιαίτερες ανάγκες των επιμέρους υποψήφιων χωρών, επιτρέποντάς τους να υπερβαίνουν συγκεκριμένα προβλήματα ενόψει της προσχώρησης.Η πρώτη εταιρική σχέση με τη Ρουμανία αποφασίστηκε τον Μάρτιο του 1998. Όπως προβλέπει ο κανονισμός (ΕΚ) αριθ. 622/98 (άρθρο 2), η εταιρική σχέση για την προσχώρηση αναπροσαρμόστηκε μια πρώτη φορά τον Δεκέμβριο του 1999 και για δεύτερη φορά τον Ιανουάριο του 2002(1), ώστε να λάβει υπόψη τις περαιτέρω εξελίξεις στη Ρουμανία. Στην ανακοίνωση της Επιτροπής σχετικά με τον χάρτη πορείας για τη Ρουμανία αναφέρεται ότι η Επιτροπή θα προτείνει, με βάση τα συμπεράσματα της περιοδικής έκθεσης 2002 και τον χάρτη πορείας, την αναθεώρηση της εταιρικής σχέσης για την προσχώρηση της Ρουμανίας. Στην ανακοίνωση αναφέρεται επίσης ότι τα βραχυπρόθεσμα και μεσοπρόθεσμα προβλήματα που προσδιορίζονται στους χάρτες πορείας θα αναπτυχθούν περαιτέρω στην αναθεωρημένη εταιρική σχέση για την προσχώρηση που θα υποβληθούν το επόμενο έτος και ότι η εταιρική σχέση για την προσχώρηση θα εξακολουθήσει να αποτελεί τη βάση του προγραμματισμού της προενταξιακής βοήθειας, αλλά ότι οι προτεραιότητες της βοήθειας θα καθορίζονται επίσης με βάση την περιοδική έκθεση, τον χάρτη πορείας και τα αναθεωρημένα εθνικά αναπτυξιακά σχέδια που εκπονεί η Ρουμανία σύμφωνα με τις απαιτήσεις των διαρθρωτικών ταμείων. Όπως αναφέρθηκε, η εταιρική σχέση θα συμπληρώνει το χάρτη πορείας και, μαζί με αυτόν, θα αποτελέσει το κυριότερο μέσο που θα βοηθήσει τη Ρουμανία να προετοιμαστεί για την προσχώρηση στην ΕΕ.2. ΣΤΟΧΟΙΗ εταιρική σχέση για την προσχώρηση σκοπό έχει να εντάξει σε ένα ενιαίο πλαίσιο τους τομείς προτεραιότητας περαιτέρω δράσης, οι οποίοι καθορίστηκαν στο χάρτη πορείας και στην περιοδική έκθεση της Επιτροπής για το 2002 σχετικά με την πορεία της Ρουμανίας προς την προσχώρηση στην Ευρωπαϊκή Ένωση, καθώς και τα δημοσιονομικά μέσα που είναι διαθέσιμα για να επιτραπεί στη Ρουμανία να τηρήσει τις προτεραιότητες αυτές και τους όρους παροχής της εν λόγω βοήθειας. Η εταιρική σχέση για την προσχώρηση αποτελεί τη βάση για ορισμένα μέσα πολιτικής που θα χρησιμοποιηθούν για να βοηθηθούν τα υποψήφια κράτη στην προετοιμασία τους για την προσχώρηση. Στα εν λόγω μέσα περιλαμβάνονται, μεταξύ άλλων, η διαδικασία προενταξιακής δημοσιονομικής εποπτείας, το προενταξιακό οικονομικό πρόγραμμα, το προενταξιακό σύμφωνο για το οργανωμένο έγκλημα καθώς και τα εθνικά αναπτυξιακά σχέδια, τα αγροτικά αναπτυξιακά σχέδια, εθνική στρατηγική απασχόλησης σύμφωνη προς την ευρωπαϊκή στρατηγική απασχόλησης, και τομεακά σχέδια που είναι αναγκαία για τη συμμετοχή στα διαρθρωτικά ταμεία μετά την προσχώρηση και για την εφαρμογή των μέσων ΙSPA και Sapard πριν από την προσχώρηση. Καθένα από τα μέσα αυτά είναι διαφορετικού χαρακτήρα, προετοιμάζεται και εφαρμόζεται βάσει συγκεκριμένων διαδικασιών και μπορεί να αποτελέσει αντικείμενο προενταξιακών ενισχύσεων. Παρότι τα εν λόγω μέσα δεν αποτελούν αναπόσπαστο τμήμα της παρούσας εταιρικής σχέσης, περιέχουν προτεραιότητες που συμβιβάζονται με αυτήν.3. ΑΡΧΕΣΟι κυριότεροι τομείς προτεραιοτήτων που καθορίζονται για κάθε υποψήφιο κράτος εκφράζουν την ικανότητά του να εκπληρώσει τα κριτήρια της Κοπεγχάγης, σύμφωνα με τα οποία, απαιτείται:- η υποψήφια χώρα να έχει επιτύχει θεσμική σταθερότητα που να εγγυάται τη λειτουργία του δημοκρατικού πολιτεύματος, το κράτος δικαίου, τα ανθρώπινα δικαιώματα καθώς και το σεβασμό και την προστασία των μειονοτήτων,- η εγκαθίδρυση και η ομαλή λειτουργία της ελεύθερης οικονομίας καθώς και η ικανότητα αντιμετώπισης των ανταγωνιστικών πιέσεων και των δυνάμεων της αγοράς που υφίστανται στο εσωτερικό της Ένωσης,- η ικανότητα ανάληψης των υποχρεώσεων του πλήρους μέλους, καθώς και η υιοθέτηση των στόχων της πολιτικής, οικονομικής και νομισματικής ένωσης.Κατά τη σύνοδο της Μαδρίτης το 1995, το Ευρωπαϊκό Συμβούλιο τόνισε ότι οι υποψήφιες χώρες πρέπει να προσαρμόσουν τις διοικητικές τους δομές ώστε να εξασφαλισθεί η αρμονική εφαρμογή των κοινοτικών πολιτικών μετά την προσχώρηση. Στο Λουξεμβούργο, το 1997, τόνισε ότι η ανάγκη ενσωμάτωσης του κεκτημένου στην εθνική νομοθεσία είναι αναγκαία αλλά όχι και επαρκής, δεδομένου ότι απαιτείται επίσης η εφαρμογή του κεκτημένου στην πράξη. Τα Ευρωπαϊκά Συμβούλια της Φέιρα και του Γκέτεμποργκ, το 2000 και το 2001 αντίστοιχα, επιβεβαίωσαν ότι είναι ζωτικής σημασίας η ικανότητα των υποψηφίων χωρών να εφαρμόσουν και να τηρήσουν το κεκτημένο, και πρόσθεσαν ότι για να επιτευχθεί αυτό απαιτούνται σημαντικές προσπάθειες από τις υποψήφιες χώρες προς την κατεύθυνση της ενίσχυσης και της μεταρρύθμισης των διοικητικών και δικαστικών τους δομών. Στο πλαίσιο αυτό, το Ευρωπαϊκό Συμβούλιο της Κοπεγχάγης το 2002 τόνισε και πάλι τη σημασία της δικαστικής και διοικητικής μεταρρύθμισης, που θα βοηθήσει στην προώθηση της όλης προετοιμασίας της Ρουμανίας για την προσχώρηση.4. ΠΡΟΤΕΡΑΙΟΤΗΤΕΣΟι περιοδικές εκθέσεις της Επιτροπής έχουν δώσει έμφαση, παράλληλα με την πρόοδο που έχει ήδη σημειωθεί, στην έκταση των προσπαθειών που πρέπει να συνεχίσουν να καταβάλλουν σε ορισμένους τομείς οι υποψήφιες χώρες ώστε να προετοιμαστούν για την προσχώρηση. Η περιοδική έκθεση του 2002 κατέληξε στο συμπέρασμα ότι η Ρουμανία εξακολουθεί να πληροί τα πολιτικά κριτήρια και, παρότι εξακολουθεί να σημειώνει πρόοδο ώστε να καταστεί βιώσιμη οικονομία της αγοράς, δεν πληροί ακόμα τα οικονομικά κριτήρια της Κοπεγχάγης. Για την επιτυχή έκβαση της προετοιμασίας της, η Ρουμανία πρέπει να συνεχίσει τις προσπάθειές της για τη μεταφορά, την εφαρμογή και την επιβολή του κεκτημένου. Πρέπει επίσης να συνεχίσει τη μεταρρύθμιση της δημόσιας διοίκησης και του δικαστικού τομέα ώστε να δημιουργήσει την αναγκαία διοικητική και δικαστική ικανότητα προς το σκοπό αυτό.Ο χάρτης πορείας της Ρουμανίας, ο οποίος καλύπτει την περίοδο μέχρι την προσχώρηση, αναφέρει τα βασικά μέτρα που πρέπει να λάβει η χώρα αυτή για να προετοιμαστεί για την προσχώρηση. Βασίζεται δε στις δεσμεύσεις που ανέλαβε κατά τις διαπραγματεύσεις και στα μέτρα που πρέπει να ληφθούν για την εκπλήρωση των κριτηρίων της Κοπεγχάγης και της Μαδρίτης για την προσχώρηση. Ο χάρτης πορείας αποσκοπεί στη στήριξη των προσπαθειών της Ρουμανίας να ανταποκριθεί στα υπόλοιπα κριτήρια για την προσχώρησή της με τον καθορισμό των καθηκόντων που πρέπει να εκπληρώσει και με την παροχή μεγαλύτερης χρηματοδοτικής βοήθειας. Ιδιαίτερη έμφαση πρέπει να δοθεί στη διοικητική και στη δικαστική ικανότητα που είναι απαραίτητες για την εφαρμογή του κεκτημένου καθώς και στην οικονομική μεταρρύθμιση. Για τα κεφάλαια τα σχετικά με το κεκτημένο, ο χάρτης πορείας καθορίζει σημεία αναφοράς βάσει των οποίων μπορεί να ελέγχεται η πρόοδος της Ρουμανίας. Τούτα καλύπτουν τόσο την εναρμόνιση της νομοθεσίας όσο και την ανάπτυξη της διοικητικής ικανότητας.Η αναθεωρημένη αυτή εταιρική σχέση συμπληρώνει το χάρτη πορείας και, μαζί με αυτόν, θα αποτελέσει το κύριο μέσο καθοδήγησης της Ρουμανίας στην προσπάθειά της να προετοιμαστεί για την προσχώρηση στην ΕΕ. Η εταιρική σχέση προσχώρησης αναπτύσσει περαιτέρω τα βραχυπρόθεσμα και μεσοπρόθεσμα προβλήματα που έχουν εντοπιστεί στο χάρτη πορείας, με τον προσδιορισμό προτεραιοτήτων που είναι ρεαλιστικό να αναμένεται ότι μπορεί να εκπληρώσει η Ρουμανία ή να επιτελέσει ουσιαστική πρόοδο προς την κατεύθυνση της εκπλήρωσής τους έως τα τέλη του 2003-2004. Οι προτεραιότητες της εταιρικής σχέσης για την προσχώρηση έχουν καθοριστεί σε συνεργασία με τις ενδιαφερόμενες χώρες. Από την επίτευξή τους θα καθοριστεί η έκταση της βοήθειας που θα χορηγηθεί.Η Ρουμανία πρέπει, ακόμη, να εκπληρώσει όλες τις δεσμεύσεις σχετικά με την εναρμόνιση της νομοθεσίας και την εφαρμογή του κεκτημένου, σύμφωνα με τις δεσμεύσεις που έχει αναλάβει στο πλαίσιο της ευρωπαϊκής συμφωνίας και της διαδικασίας διαπραγμάτευσης. Υπενθυμίζεται ότι η ενσωμάτωση του "κεκτημένου" στην εθνική νομοθεσία δεν είναι καθαυτή επαρκής· είναι ακόμη αναγκαίο να διασφαλιστεί ότι το κεκτημένο αυτό εφαρμόζεται στην πράξη βάσει των ίδιων προδιαγραφών που ισχύουν στο πλαίσιο της Ένωσης. Το κεκτημένο πρέπει να εφαρμόζεται και να επιβάλλεται κατά τρόπο αξιόπιστο και αποτελεσματικό σε όλους τους τομείς που απαριθμούνται κατωτέρω.Με βάση την ανάλυση της περιοδικής έκθεσης 2002 της Επιτροπής και τον χάρτη πορείας, καθορίστηκαν οι ακόλουθες προτεραιότητες και ενδιάμεσοι στόχοι για τη Ρουμανία. Οι προτεραιότητες αυτές παρατίθενται σύμφωνα με τη δομή της περιοδικής έκθεσης(2).Πολιτικά κριτήριαΔημοκρατία και κράτος δικαίουΑναθεώρηση του νόμου-πλαισίου του 1999 για τη δημόσια διοίκηση, θέσπιση του απαιτούμενου παραγώγου δικαίου και δημιουργία μηχανισμών και δομών εφαρμογής.- Υιοθέτηση σφαιρικής στρατηγικής για τη μεταρρύθμιση της δημόσιας διοίκησης που διασαφηνίζει τις θεσμικές ευθύνες έναντι της διοικητικής μεταρρύθμισης και καλύπτει: i) τη μεταρρύθμιση ολόκληρου του μισθοδοτικού συστήματος σε στενό συντονισμό με τα διεθνή χρηματοπιστωτικά ιδρύματα· ii) βελτίωση των διατάξεων για την αρχική κατάρτιση και τη συνεχή επιμόρφωση· iii) καθιέρωση συστήματος σταδιοδρομίας βασιζόμενου στη διαφάνεια των προαγωγών και των αξιολογήσεων· iv) θέσπιση στοιχείων σύγχρονης διαχείρισης ανθρώπινου δυναμικού και ν) ενίσχυση των διοικητικών δομών ώστε να διασφαλιστεί η διάθεση των απαιτούμενων ικανοτήτων από τη Ρουμανία για την πλήρη αξιοποίηση των κοινοτικών κονδυλίων. Η στρατηγική που θα καταστρωθεί πρέπει να εφαρμοστεί μέσω προγράμματος σταδιακών μεταρρυθμίσεων και να προβλέπει πλαίσιο για την πολυετή βοήθεια που παρέχουν οι χορηγοί.- Υιοθέτηση σφαιρικής στρατηγικής για τη μεταρρύθμιση της διαδικασίας χάραξης πολιτικών που καλύπτει: i) τις διαδικασίες συντονισμού πολιτικής και διαβουλεύσεων μεταξύ των υπουργείων· ii) τις διαβουλεύσεις των άμεσα ενδιαφερομένων μερών· iii) την αναλυτική εξέταση όλων των σχεδίων νόμου σε σχέση με τις δημοσιονομικές επιπτώσεις τους και iv) την αναλυτική εξέταση όλων των σχεδίων νόμου σε σχέση με τη συμβατότητά τους προς την ευρωπαϊκή συμφωνία και το κοινοτικό κεκτημένο. Η στρατηγική που θα καταστρωθεί πρέπει να εφαρμοστεί μέσω προγράμματος σταδιακών μεταρρυθμίσεων και να προβλέπει πλαίσιο για την πολυετή βοήθεια που παρέχουν οι χορηγοί. Επιπλέον, πρέπει να δημιουργηθεί ειδική μονάδα μεταρρύθμισης που θα αναλάβει την εφαρμογή της στρατηγικής.- Μείωση της εξάρτησης από τα διατάγματα, καθώς και από τα έκτακτα διατάγματα ως νομοθετικά μέσα, και διευκρίνηση των περιστάσεων υπό τις οποίες μπορούν αυτά να χρησιμοποιούνται.- Υιοθέτηση σφαιρικής στρατηγικής για τη διαχείριση της διεξαγόμενης διαδικασίας αποκέντρωσης/αποσυγκέντρωσης. Η στρατηγική που θα καταστρωθεί πρέπει να εφαρμοστεί μέσω προγράμματος σταδιακών μεταρρυθμίσεων και να προβλέπει πλαίσιο για την πολυετή βοήθεια που θα παράσχουν οι χορηγοί. Ιδιαίτερη προσοχή πρέπει να δοθεί στο θέμα της παροχής, κατά τρόπο διαφανή και προβλέψιμο, επαρκών πόρων στα επίπεδα τοπικής διοίκησης ώστε να εξασφαλιστεί η επάρκεια των πόρων τους σε σχέση με τις αυξανόμενες αρμοδιότητές τους.- Εντατικοποίηση του αγώνα κατά της δωροδοκίας με: i) τη συνέχιση της εφαρμογής της στρατηγικής και του προγράμματος καταπολέμησης της δωροδοκίας· ii) την ενίσχυση της ανεξαρτησίας του εθνικού γραφείου του εισαγγελέα που είναι υπεύθυνος για την καταπολέμηση της δωροδοκίας· iii) τη θέσπιση της έννοιας των ποινικών ή διοικητικών κυρώσεων κατά νομικών προσώπων στη Ρουμανία· iv) την κατάρτιση κώδικα δεοντολογίας για τα βασικά επαγγέλματα, συμπεριλαμβανομένων των οργάνων επιβολής του νόμου και των δικαστικών αρχών και ν) διασφάλιση της αποτελεσματικότητας των διώξεων.- Βελτίωση της εκτέλεσης των αποφάσεων στον τομέα του αστικού δικαίου και παροχή επαρκών πόρων προς διεκπεραίωση των αποφάσεων αυτών.- Συνέχιση των προσπαθειών για την ανάπτυξη αποτελεσματικού συστήματος επιτήρησης των αποφυλακιζομένων.- Ανάπτυξη και εφαρμογή στρατηγικής για τη μεταρρύθμιση της δικαστικής εξουσίας, με την οποία:i) θα διασφαλιστεί η πλήρης ανεξαρτησία της δικαστικής εξουσίας, ιδίως με την εγκαθίδρυση διαφανούς συστήματος προσλήψεων και επιλογής δικαστών· με την κατάργηση των διατάξεων που επιτρέπουν στους ανώτερους υπαλλήλους να διορίζονται ως δικαστές χωρίς εξετάσεις και με την καθιέρωση διαφανών νομικών διαδικασιών για την παύση των καθηκόντων των δικαστών και την επιβολή κυρώσεων σε περίπτωση που υποπέσουν σε παράπτωμα·ii) θα βελτιωθεί ο επαγγελματισμός της δικαστικής εξουσίας, ιδίως με: τη βελτίωση των προγραμμάτων κατάρτισης του εθνικού ινστιτούτου δικαστών· την ενίσχυση της ικανότητας του κέντρου επιμόρφωσης δικαστικών γραμματέων να εξασφαλίζει τόσο την αρχική κατάρτιση όσο και τη συνεχή επιμόρφωση και την ανάπτυξη της κατάρτισης των λοιπών νομικών επαγγελμάτων, όπως δικαστών, συμβολαιογράφων, δικαστικών επιμελητών, δικαστικών γραμματέων και προσωπικού του Υπουργείου Δικαιοσύνης·iii) θα βελτιωθεί η διοίκηση των δικαστηρίων, ιδίως με: τον εκσυγχρονισμό των συστημάτων διαχείρισης των υποθέσεων και αρχειοθέτησης· τον καθορισμό σαφών κριτηρίων για την ανάθεση των υποθέσεων· τη συστηματική καθιέρωση εναλλακτικού μηχανισμού διευθέτησης των διαφορών· την επέκταση της πρόσβασης στη δωρεάν νομική κάλυψη και τον εκσυγχρονισμό του εξοπλισμού και της υποδομής των δικαστηρίων.- Συνέχιση της διαδικασίας μεταρρύθμισης και εκσυγχρονισμού της αστυνομίας, ιδίως με: την ολοκλήρωση της εσωτερικής αναδιοργάνωσης· τη συνέχιση των προσπαθειών για το σεβασμό των θεμελιωδών ανθρώπινων δικαιωμάτων από τους αξιωματικούς της αστυνομίας· την ευρύτερη καθιέρωση δημοτικής αστυνομίας και με τη διασφάλιση της δημιουργίας και της ορθής λειτουργίας αποτελεσματικού συστήματος για την εξέταση των καταγγελιών για καταχρήσεις της αστυνομίας - διασφάλιση της πρόσβασης των Ρομ στο σύστημα αυτό.- Αναθεώρηση των κεφαλαίων του ποινικού κώδικα που αφορούν την περιύβριση, τη συκοφαντία και την προσβολή των αρχών, με σκοπό να εξασφαλιστεί η συμφωνία τους προς τις διατάξεις της ευρωπαϊκής σύμβασης για τα δικαιώματα του ανθρώπου και τη σχετική νομολογία.- Ενίσχυση της ασφάλειας δικαίου στην έννομη τάξη της Ρουμανίας με τον περιορισμό του δικαιώματος του γενικού εισαγγελέα να ασκεί αναιρέσεις σε εξαιρετικές περιπτώσεις ώστε να διασφαλιστεί η άσκηση του δικαιώματος αυτού μόνο σε περιορισμένες περιπτώσεις και σύμφωνα με αντικειμενικά νομικά κριτήρια.Ανθρώπινα δικαιώματα και προστασία των μειονοτήτων- Συνέχιση της εναρμόνισης του κεκτημένου για την καταπολέμηση των διακρίσεων και διασφάλιση της ορθής εφαρμογής του με το να καταστεί πλήρως επιχειρησιακό το ρουμανικό εθνικό συμβούλιο για την καταπολέμηση των διακρίσεων(3).- Συνέχιση της μεταρρύθμισης του δημόσιου συστήματος μέριμνας για τα παιδιά, σύμφωνα με την εθνική στρατηγική για την προστασία των παιδιών με προβλήματα, κυρίως με τη διακοπή λειτουργίας των ιδρυμάτων παλαιού τύπου, με την αποϊδρυματοποίηση και την πρόληψη της ιδρυματοποίησης με την παροχή εναλλακτικών κοινωνικών υπηρεσιών για τις οικογένειες και τα παιδιά. Πλήρης εφαρμογή της Σύμβασης του ΟΗΕ για τα δικαιώματα του παιδιού.- Ανάπτυξη κατάλληλων εθνικών προτύπων για όλες τις υπηρεσίες προστασίας του παιδιού, καθώς και επαναξιολόγηση των υγειονομικών προτύπων και βελτίωση της ικανότητας της εθνικής αρχής να διενεργεί επιθεωρήσεις σε τοπικό επίπεδο.- Καταβολή προσπαθειών για το κλείσιμο των υπαρχόντων ειδικών σχολείων με την ανάπτυξη εκπαιδευτικού συστήματος χωρίς αποκλεισμούς.- Εφαρμογή εθνικής στρατηγικής με σκοπό τη μείωση του ποσοστού εγκατάλειψης παιδιών στα μαιευτήρια.- Διατήρηση του μορατόριουμ για τη διεθνή υιοθεσία μέχρις ότου θεσπιστεί νέα νομοθεσία που να συμβιβάζεται με τα συμφέροντα των παιδιών και τις διεθνείς υποχρεώσεις της Ρουμανίας και μέχρις ότου εξασφαλιστεί η διοικητική ικανότητα εφαρμογής της νέας νομοθεσίας.- Παροχή της απαραίτητης δημοσιονομικής στήριξης και διοικητικής ικανότητας που θα επιτρέψουν την εκτέλεση της εθνικής στρατηγικής για τη βελτίωση της κατάστασης των Ρομ.- Παροχή κατάλληλης δημοσιονομικής στήριξης και διοικητικής ικανότητας με σκοπό την εφαρμογή της εθνικής στρατηγικής για τη βελτίωση της κατάστασης των μειονεκτούντων ατόμων.Οικονομικά κριτήρια- Συνέχιση της μείωσης του ρυθμού πληθωρισμού.- Χάραξη και εφαρμογή πολιτικής προς μείωση των καθυστερούμενων πληρωμών μεταξύ επιχειρήσεων.- Διασφάλιση αυστηρού ελέγχου των συνολικών αποδοχών των δημόσιων υπαλλήλων.- Βελτίωση του ποσοστού είσπραξης των τιμολογίων στον τομέα της ενέργειας και προσαρμογή των ελεγχόμενων τιμών σε συνάρτηση με την εξέλιξη του κόστους.- Στο φορολογικό τομέα, ο στόχος των μεταρρυθμίσεων πρέπει να είναι η βελτίωση των δημοσιονομικών διαδικασιών και η διαχείριση των δημόσιων δαπανών· η απλούστευση των φορολογικών ρυθμίσεων· η βελτίωση της λειτουργίας της φορολογικής διοίκησης· η βελτίωση της είσπραξης της φορολογικών εσόδων και η μείωση της παραοικονομίας.- Βελτίωση της αποτελεσματικότητας των διαδικασιών πτώχευσης.- Στο δημοσιονομικό τομέα: επίσπευση της ιδιωτικοποίησης του τραπεζικού τομέα· ανάπτυξη του μη τραπεζικού χρηματοπιστωτικού τομέα και βελτίωση του τομέα χρηματοπιστωτικής διαμεσολάβησης.- Διευκόλυνση και καλύτερη υλοποίηση των δικαιωμάτων κυριότητας.- Επίσπευση της δημιουργίας λειτουργούσας κτηματαγοράς, με τη χάραξη πολιτικής αναδασμού, με την ολοκλήρωση της έκδοσης τίτλων εγγείου ιδιοκτησίας και την ενίσχυση των δικαιωμάτων κυριότητας.- Επίσπευση της μεταρρύθμισης των δημοσίων επιχειρήσεων, ιδίως ολοκλήρωση των σχεδίων αναδιάρθρωσης, ιδιωτικοποίηση των βιώσιμων οντοτήτων και διάλυση των ζημιογόνων. Στο πλαίσιο αυτό, θα πρέπει να δοθεί ιδιαίτερη προσοχή στην αύξηση της διαφάνειας των λογιστικών διαδικασιών στις κρατικές επιχειρήσεις.- Σταθεροποίηση των κανόνων που διέπουν την ιδιωτικοποίηση και την άσκηση επιχειρηματικών δραστηριοτήτων, και αύξηση της διαφάνειάς τους.- Αύξηση του όγκου και βελτίωση της ποιότητας των δημοσίων επενδύσεων, ιδίως στους τομείς των υποδομών, της εκπαίδευσης, του περιβάλλοντος και της υγείας.- Μείωση του επιπέδου των άμεσων και έμμεσων κρατικών ενισχύσεων και διασφάλιση της εφαρμογής της αναδιάρθρωσης σύμφωνα με το κοινοτικό κεκτημένο στους τομείς του ανταγωνισμού και των κρατικών ενισχύσεων, ούτως ώστε να δημιουργηθούν αποτελεσματικές και ανταγωνιστικές επιχειρήσεις.Ικανότητα ανάληψης υποχρεώσεων υπό την ιδιότητα του μέλουςΕλεύθερη κυκλοφορία εμπορευμάτων- Συνέχιση της μεταφοράς των οδηγιών της νέας προσέγγισης και διασφάλιση της μεταφοράς όλων των ευρωπαϊκών εναρμονισμένων προτύπων στα ρουμανικά πρότυπα. Στήριξη της ανάπτυξης της θεσμικής ικανότητας των οργανισμών και των εργαστηρίων αξιολόγησης της συμμόρφωσης. Αποσαφήνιση των αρμοδιοτήτων και ενίσχυση της επιτήρησης της αγοράς στους τομείς που καλύπτουν οι οδηγίες της νέας προσέγγισης.- Ολοκλήρωση της εναρμόνισης της τομεακής νομοθεσίας με το κεκτημένο στους τομείς που καλύπτονται από τις οδηγίες της παλαιάς προσέγγισης.- Δημιουργία συστήματος επιτήρησης της αγοράς, και προετοιμασία τόσο των διοικητικών υπηρεσιών όσο και των επιχειρήσεων τροφίμων για την εφαρμογή των κοινοτικών αρχών στον τομέα της ασφάλειας των τροφίμων. Αναδιάρθρωση του συστήματος ελέγχου των τροφίμων. Κατάργηση του συστήματος έγκρισης πριν από τη διάθεση των τροφίμων στην αγορά.- Χορήγηση επιπλέον πόρων (τόσο όσον αφορά τον εξοπλισμό, όσο και το προσωπικό) για τη βελτίωση των υπηρεσιών ελέγχου των τροφίμων.- Συνέχιση της εναρμόνισης της νομοθεσίας για τις δημόσιες συμβάσεις και διασφάλιση της κατάλληλης εφαρμογής της καθώς και διαφάνεια στις δημόσιες συμβάσεις.- Αναλυτική εξέταση της νομοθεσίας στους τομείς που δεν έχουν εναρμονιστεί με το κεκτημένο ώστε να διασφαλιστεί η συμμόρφωσή της με τα άρθρα 28 έως 30 της συνθήκης ΕΚ, και εξάλειψη των αντιθέτων προς τα άρθρα αυτά διατάξεων. Λήψη μέτρων για τη θέσπιση των διοικητικών ρυθμίσεων που απαιτούνται για το μελλοντικό έλεγχο που θα πρέπει να ασκείται στον τομέα αυτό. Ενσωμάτωση της αρχής της αμοιβαίας αναγνώρισης στη σχετική νομοθεσία για τα εμπορεύματα.- Ενίσχυση της διοικητικής ικανότητας, ιδίως όσον αφορά την εφαρμογή των οδηγιών της νέας προσέγγισης και το κεκτημένο για τα βιομηχανικά προϊόντα.Ελεύθερη κυκλοφορία προσώπων- Συνέχιση της εναρμόνισης της νομοθεσίας για την αμοιβαία αναγνώριση των επαγγελματικών προσόντων, με την αντιμετώπιση ιδίως των ελλείψεων που έχουν επισημανθεί στον τομέα της αμοιβαίας αναγνώρισης των προγραμμάτων σπουδών και κατάρτισης των νοσοκόμων, των ιατρών, των οδοντιάτρων, των μαιών και των φαρμακοποιών.- Εναρμόνιση της νομοθεσίας με τους κοινοτικούς κανόνες όσον αφορά τις απαιτήσεις εθνικότητας και γλώσσας.- Συνέχιση της εναρμόνισης με το κεκτημένο στους τομείς της ίσης μεταχείρισης, των αδειών εργασίας, των αδειών παραμονής και των συμπληρωματικών συνταξιοδοτήσεων.- Ενίσχυση των δημόσιων υπηρεσιών απασχόλησης με σκοπό τη συμμετοχή τους στο δίκτυο ΕURES. Ιδιαίτερη έμφαση πρέπει να δοθεί στη γλωσσική κατάρτιση του προσωπικού.- Λήψη προπαρασκευαστικών μέτρων για την αντιμετώπιση των οικονομικών και διοικητικών υποχρεώσεων που θα προκύψουν από την εφαρμογή των κανόνων συντονισμού της κοινωνικής ασφάλισης.Ελεύθερη παροχή υπηρεσιών- Ενίσχυση της εποπτείας των χρηματοπιστωτικών υπηρεσιών και διάθεση επαρκούς ανθρώπινου δυναμικού για την εφαρμογή της νέας νομοθεσίας.- Βελτίωση του θεσμικού πλαισίου του οικονομικού ελέγχου και συνέχιση της εναρμόνισης της νομοθεσίας, ιδίως στον τομέα των χρεογράφων και της ασφάλισης.- Βελτίωση της προληπτικής εποπτείας του τραπεζικού τομέα όσον αφορά την ενοποίηση και την επάρκεια των ιδίων κεφαλαίων.- Ανάπτυξη κανόνων διοίκησης επιχειρήσεων για τα χρηματοπιστωτικά ιδρύματα με σκοπό να διασφαλιστούν η συνετή διαχείριση και οι διαδικασίες εσωτερικού ελέγχου ως προληπτικού μηχανισμού.- Ολοκλήρωση της αναλυτικής εξέτασης της ρουμανικής νομοθεσίας στον τομέα των μη χρηματοπιστωτικών υπηρεσιών.- Πλήρης εναρμόνιση με το κεκτημένο της νομοθεσίας για την προστασία των δεδομένων, με ιδιαίτερη προσοχή στον τρόπο εφαρμογής.Ελεύθερη κυκλοφορία κεφαλαίων- Συνέχιση της εναρμόνισης της νομοθεσίας και διασφάλιση της πραγματικής εφαρμογής της.- Εφαρμογή των διατάξεων της δεύτερης οδηγίας για τη νομιμοποίηση εσόδων από παράνομες δραστηριότητες και διασφάλιση της τήρησης της ευρωπαϊκής σύμβασης για τη νομιμοποίηση εσόδων από παράνομες δραστηριότητες, την εξακρίβωση, την κατάσχεση και τη δήμευση των προϊόντων του εγκλήματος.- Κατάργηση των περιορισμών στις άμεσες επενδύσεις του εξωτερικού όσον αφορά τις διατάξεις διακριτικής μεταχείρισης της τομεακής νομοθεσίας, συμπεριλαμβανομένων των απαιτήσεων ιθαγένειας και μόνιμης κατοικίας.- Ελευθέρωση των κινήσεων κεφαλαίων σύμφωνα με το ρουμανικό χρονοδιάγραμμα ελευθέρωσης.- Υιοθέτηση της απαιτούμενης νομοθεσίας για την ολοκλήρωση της εναρμόνισης με την κοινοτική νομοθεσία για τα συστήματα πληρωμών.- Συνέχιση της ελευθέρωσης των κινήσεων κεφαλαίων σύμφωνα με τα τρία στάδια του ρουμανικού χρονοδιαγράμματος ελευθέρωσης.- Ιδιαίτερη προσοχή θα πρέπει να δοθεί στην ορθή και ομοιόμορφη εφαρμογή του νομικού και θεσμικού καθεστώτος για την εξασφάλιση της ελευθέρωσης όλων των κινήσεων κεφαλαίων τόσο σε εθνικό όσο και σε περιφερειακό και τοπικό επίπεδο.Εταιρικό δίκαιο- Συνέχιση της προόδου όσον αφορά την εναρμόνιση με το κεκτημένο για το εταιρικό δίκαιο και τη λογιστική και συνέχιση της βελτίωσης των διοικητικών ικανοτήτων στον τομέα αυτό, ιδίως όσον αφορά την επιβολή του δικαίου.- Μείωση του επιπέδου της άνευ αδείας παραγωγής έργων και της παραποίησης με: i) τη συνέχιση της εναρμόνισης της νομοθεσίας για την πνευματική και βιομηχανική ιδιοκτησία με το κεκτημένο και τη βελτίωση της επιβολής του, ιδίως με την ενίσχυση της διοικητικής ικανότητας των οργάνων που είναι αρμόδια για το σεβασμό των δικαιωμάτων πνευματικής και βιομηχανικής ιδιοκτησίας· ii) την ενίσχυση του διοργανικού δικτύου· iii) τη βελτίωση της συνεργασίας μεταξύ οργάνων επιβολής του νόμου (και ιδίως της αστυνομίας, των τελωνειακών και των δικαστικών αρχών)· iv) την εντατικοποίηση της κατάρτισης των οργάνων επιβολής του νόμου, συμπεριλαμβανομένων των δικαστών και των εισαγγελέων, v) τη διασφάλιση κατάλληλων συνοριακών ελέγχων.- Μεταφορά της οδηγίας για τα δικαιώματα πνευματικής ιδιοκτησίας στην κοινωνία των πληροφοριών και της οδηγίας για τα δικαιώματα μεταπώλησης.- Βελτίωση των στατιστικών εκθέσεων που είναι απαραίτητες για την υπηρεσία πνευματικής ιδιοκτησίας και την υπηρεσία ευρεσιτεχνιών και εμπορικών σημάτων.- Μεταφορά του κεκτημένου για τις ομάδες οικονομικών συμφερόντων καθώς και των διατάξεων των σχετικών με τη δικαστική αρμοδιότητα και την εκτέλεση των ξένων αποφάσεων για πολιτικές και εμπορικές υποθέσεις.- Εξασφάλιση της ίσης μεταχείρισης των ξένων επιχειρήσεων κατά την εφαρμογή του εταιρικού δικαίου, κυρίως για τη ρύθμιση των εμπορικών προσφυγών.Πολιτική ανταγωνισμού- Ολοκλήρωση του νομοθετικού πλαισίου τόσο στον τομέα των κρατικών ενισχύσεων όσο και στον τομέα της αντιμονοπωλιακής νομοθεσίας.- Ενίσχυση της κατάρτισης του προσωπικού τόσο στο Συμβούλιο Ανταγωνισμού όσο και στην Υπηρεσία Ανταγωνισμού. Εντατικοποίηση της κατάρτισης του δικαστικού τομέα στον τομέα του ανταγωνισμού.- Μεγαλύτερη ευαισθητοποίηση όλων των φορέων της αγοράς και των χορηγών βοήθειας όσον αφορά τους κανόνες ανταγωνισμού, ιδίως στην επιχειρηματική κοινότητα και το δικαστικό σώμα.- Βελτίωση της συνεργασίας μεταξύ του Συμβουλίου Ανταγωνισμού και της Υπηρεσίας Ανταγωνισμού και ενίσχυση της θέσης των δύο αυτών οργάνων σε σχέση με τα ρουμανικά υπουργεία και τις λοιπές οικείες αρχές.- Όσον αφορά του τομέα της αντιμονοπωλιακής νομοθεσίας, κατάργηση της υποχρέωσης της μεμονωμένης κοινοποίησης και επικέντρωση των πόρων στις σοβαρότερες περιπτώσεις στρέβλωσης του ανταγωνισμού. Συνέχιση ερευνών με κατ' ιδίαν πρωτοβουλία και εφαρμογή πολιτικής αποτρεπτικών κυρώσεων.- Διασφάλιση της υπεροχής των κανόνων ανταγωνισμού έναντι νομοθετικών διατάξεων που αντιβαίνουν προς τους κανόνες αυτούς.- Όσον αφορά τις κρατικές ενισχύσεις, βελτίωση των ειδικών ικανοτήτων και, συνεπώς, της ποιότητας των αποφάσεων σε θέματα κρατικών ενισχύσεων.- Ενίσχυση του δικαιώματος των αρχών ανταγωνισμού να προσβάλουν νομικά κείμενα βάσει των οποίων χορηγείται κρατική ενίσχυση.- Βελτίωση της διαφάνειας των κρατικών ενισχύσεων, αναπροσαρμογή της απογραφής των κρατικών ενισχύσεων και προετοιμασία και υποβολή στην Επιτροπή των ετησίων εκθέσεων.- Βελτίωση των αποτελεσμάτων όσον αφορά την επιβολή του κεκτημένου για τις κρατικές ενισχύσεις, ιδίως με:i) τη διενέργεια εκ των προτέρων ελέγχων όλων των νέων μέτρων ώστε να διασφαλιστεί η πλήρης συμμόρφωση με το κεκτημένο·ii) την επιβολή των κανόνων ανταγωνισμού όσον αφορά τα μη κοινοποιημένα καθεστώτα ενισχύσεων·iii) την αξιολόγηση των υφιστάμενων καθεστώτων ενισχύσεων στη Ρουμανία ώστε να εναρμονιστούν με το κεκτημένο και να μετατραπούν τα μέτρα που χορηγούνταν στο παρελθόν σε συμβατές με τους κοινοτικούς κανόνες ενισχύσεις.- Διασφάλιση της συμμόρφωσης με το πρωτόκολλο 2 της ευρωπαϊκής συμφωνίας για τα προϊόντα ΕΚΑΧ.Γεωργία- Παροχή ικανοποιητικού ανθρώπινου δυναμικού στο κεντρικό επίπεδο του Υπουργείου Γεωργίας, Διατροφής και Δασών ώστε να επιτραπεί η ορθή εφαρμογή και επιβολή των μηχανισμών της ΚΓΠ.- Ενίσχυση των διοικητικών δομών ώστε να διασφαλιστεί περισσότερο αποτελεσματική εφαρμογή και διαχείριση των μέτρων Sapard· κατά τον ίδιο τρόπο, ενίσχυση των διοικητικών δομών για το σχεδιασμό, την εφαρμογή, τη διαχείριση, την παρακολούθηση, τον έλεγχο και την αξιολόγηση των προγραμμάτων αγροτικής ανάπτυξης που χρηματοδοτούνται από την ΕΚ.- Διασφάλιση της ταχείας οριστικοποίησης των αποτελεσμάτων της γενικής γεωργικής απογραφής.- Ενίσχυση των διοικητικών δομών με σκοπό τη βελτίωση των ικανοτήτων χάραξης πολιτικής και οικονομικής ανάλυσης.- Επικέντρωση της νέας κρατικής πολιτικής στήριξης στην ανάπτυξη γεωργικής πολιτικής με προσανατολισμό την αγορά και παροχή μεγαλύτερης σημασίας στην αγροτική ανάπτυξη.- Προετοιμασία της εφαρμογής και επιβολής των μηχανισμών διαχείρισης της κοινής γεωργικής πολιτικής, και ιδίως του ολοκληρωμένου συστήματος διαχείρισης και ελέγχου (καθώς και συστήματος αναγνώρισης και καταγραφής του ζωικού κεφαλαίου, καθώς και συστήματος προσδιορισμού των αγροτεμαχίων).- Συνέχιση της εναρμόνισης της νομοθεσίας στον κτηνιατρικό και φυτοϋγειονομικό τομέα και ενίσχυση των μέτρων επιθεώρησης, ιδίως στα μελλοντικά εξωτερικά σύνορα.- Ενίσχυση της διοικητικής ικανότητας για την εφαρμογή της στρατηγικής στον τομέα της ασφάλειας των τροφίμων.- Επίσπευση της διαρθρωτικής μεταρρύθμισης του γεωργικού τομέα και του τομέα της γεωργικής βιομηχανίας τροφίμων.- Πρόβλεψη των επενδύσεων που απαιτούνται για την ολοκλήρωση της μεταρρύθμισης του κτηματολογίου και της καταγραφής των τίτλων ιδιοκτησίας στις υπηρεσίες του κτηματολογίου.- Όσον αφορά τα οριζόντια θέματα, συνέχιση των προσπαθειών σε τομείς όπως η καταγραφή εγγείου ιδιοκτησίας, οι διακλαδικές επαγγελματικές οργανώσεις, η πολιτική ποιότητας, το δίκτυο γεωργικής λογιστικής πληροφόρησης (FADN).- Επεξεργασία μέτρων για την επιβολή της νέας νομοθεσίας του αμπελοοινικού τομέα (ιδίως όσον αφορά το αμπελοοινικό μητρώο).- Ενίσχυση της διοικητικής ικανότητας για την εφαρμογή και επιβολή του κεκτημένου, ιδίως στον κτηνιατρικό και φυτοϋγειονομικό τομέα, και παροχή πρόσθετου ανθρώπινου δυναμικού και χρηματοδοτικών πόρων στην εθνική κτηνιατρική και υγειονομική υπηρεσία για την ολοκλήρωση της υιοθέτησης του κεκτημένου στον κτηνιατρικό τομέα.Αλιεία- Ολοκλήρωση του νηολογίου αλιευτικών σκαφών που θα συμμορφώνεται πλήρως με τις κοινοτικές απαιτήσεις.- Ανάπτυξη αξιόπιστου συστήματος στατιστικών στον τομέα της αλιείας.- Εφαρμογή της πρόσφατα υιοθετηθείσας νομοθεσίας που διέπει τη λειτουργία των κυριότερων διοικητικών δομών και παροχή επαρκών θεσμικών πόρων και εξοπλισμού για τη διενέργεια επιθεωρήσεων και ελέγχων στο κεντρικό και περιφερειακό επίπεδο.- Κατανομή κατά τρόπο σαφή των διοικητικών αρμοδιοτήτων μεταξύ του Υπουργείου Γεωργίας, Διατροφής και Δασών και του Υπουργείου Υδάτων και Προστασίας του Περιβάλλοντος.- Διάθεση πρόσθετου προσωπικού για το τμήμα αλιείας του Υπουργείου Γεωργίας, Διατροφής και Δασών.- Ενίσχυση των δραστηριοτήτων ελέγχου, με τη βελτίωση της κατάρτισης των επιθεωρητών αλιείας, την παροχή του κατάλληλου εξοπλισμού και την αύξηση του αριθμού των επιθεωρητών για τον έλεγχο των θαλάσσιων αλιευμάτων.- Προετοιμασία της εφαρμογής των κανονισμών που αφορούν τη διαχείριση και τον έλεγχο των πόρων.Πολιτική μεταφορών- Στον οδικό τομέα: i) ενίσχυση της διοικητικής ικανότητας για την εφαρμογή του κεκτημένου για τα φορολογικά και κοινωνικά/τεχνικά θέματα· ii) συνέχιση της εφαρμογής των προγραμμάτων που αποβλέπουν στη σταδιακή εξάλειψη των διακρίσεων στον τομέα της φορολόγησης των οδικών μεταφορών· iii) συνέχιση της εφαρμογής των σχεδίων δράσης για το μεταγενέστερο εξοπλισμό των ρουμανικών φορτηγών οχημάτων με συστήματα περιορισμού της ταχύτητας και εξοπλισμό εγγραφής· iv) συνέχιση της εφαρμογής κανόνων για τον χρόνο οδήγησης και τις περιόδους ανάπαυσης· v) καθορισμός χρονοδιαγράμματος για τη διασφάλιση των απαιτούμενων επενδύσεων που αποβλέπουν στη βελτίωση και την αναδιάρθρωση του οδικού δικτύου ώστε να είναι σύμφωνο προς τις κοινοτικές προδιαγραφές για το μέγιστο φορτίο κατ' άξονα, λαμβανομένης υπόψη της νομοθεσίας για το περιβάλλον, και νi) διασφάλιση της διενέργειας του οδικού ελέγχου των οχημάτων χωρίς de facto διακρίσεις μεταξύ των ρουμάνων οδικών μεταφορέων ή/και των μεταφορέων της Κοινότητας.- Ολοκλήρωση της εναρμόνισης με την νομοθεσία της ΕΕ για τις θαλάσσιες μεταφορές στον τομέα που αφορά τα θέματα ασφαλείας και εκτός ασφαλείας. Βελτίωση της θαλάσσιας ασφάλειας, ιδίως βελτίωση των επιδόσεων των διοικητικών θεσμών όταν ενεργούν ως κράτος σημαίας στον τομέα της θαλάσσιας ασφάλειας και διασφάλιση της ανεξαρτησίας τους. Επείγουσα βελτίωση των επιδόσεων του ρουμανικού στόλου στη θαλάσσια ασφάλεια δυνάμει του μνημονίου συνεννόησης του Παρισιού με τη θέσπιση και εφαρμογή όλων των ενδεδειγμένων μέτρων. Επιπλέον, εξασφάλιση των υψηλών προδιαγραφών του ελέγχου από το κράτος του λιμένα.- Συνέχιση της μεταφοράς και της εφαρμογής του κεκτημένου για την εσωτερική ναυσιπλοΐα. Αναδιάρθρωση και εκσυγχρονισμός του ρουμανικού στόλου για τη ναυσιπλοΐα του Δούναβη, με σκοπό την αύξηση της ανταγωνιστικότητας και την προετοιμασία της συμμόρφωσής του προς τις κοινοτικές τεχνικές προδιαγραφές.- Συνέχιση της μεταφοράς και της εφαρμογής του κεκτημένου για τις αεροπορικές και σιδηροδρομικές μεταφορές.- Διασφάλιση της δημιουργίας της αναγκαίας διοικητικής ικανότητας για την προετοιμασία των σημαντικών επενδύσεων που απαιτούνται στον τομέα των οδικών και σιδηροδρομικών υποδομών.Φορολογία- Συνέχιση της νομοθετικής εναρμόνισης με ιδιαίτερη προσοχή στην απαλλαγή από τον ΦΠΑ, στους όρους επιστροφής του, στη φορολογητέα βάση και τα ειδικά καθεστώτα ΦΠΑ, καθώς και στο επίπεδο, τη δομή των ειδικών φόρων κατανάλωσης και την απαλλαγή από τους εν λόγω φόρους.- Υιοθέτηση του συστήματος αναστολής των ειδικών φόρων κατανάλωσης (ιδιαίτερα των διατάξεων για τις φορολογικές αποθήκες).- Διασφάλιση της συμμόρφωσης της μελλοντικής νομοθεσίας προς τις αρχές του κώδικα δεοντολογίας για τη φορολόγηση των επιχειρήσεων και αναθεώρηση ισχυουσών επιζήμιων διατάξεων.- Ενίσχυση των διοικητικών ικανοτήτων και των διαδικασιών ελέγχου, συμπεριλαμβανομένης της διοικητικής συνεργασίας και της αμοιβαίας συνδρομής. Ιδιαίτερη προσοχή πρέπει να δοθεί: i) στη βελτίωση των συστημάτων είσπραξης φόρων και επιστροφής· ii) στην πρόληψη της απάτης όσον αφορά τις επιστροφές του ΦΠΑ· iii) στη σύσταση μητρώου των φορολογουμένων· iv) στην εφαρμογή της στρατηγικής για τη διαχείριση των φόρων· v) στη θέσπιση κώδικα δεοντολογίας και μέτρων για την εφαρμογή του· vi) στην αξιολόγηση των αναγκών του φορολογικού συστήματος σε ανθρώπινο δυναμικό και νii) στο σχεδιασμό και την εφαρμογή συστήματος αρχικής κατάρτισης και συνεχούς επιμόρφωσης.- Ανάπτυξη συστημάτων πληροφοριών που επιτρέπουν την ανταλλαγή ηλεκτρονικών δεδομένων με την Κοινότητα και τα κράτη μέλη της.Οικονομική και Νομισματική Ένωση- Συνέχιση της εναρμόνισης της νομοθεσίας με τις διατάξεις του κεκτημένου όσον αφορά την ανεξαρτησία της κεντρικής τράπεζας, την απαγόρευση παροχής στις αρχές του δημόσιου τομέα προνομιακής πρόσβασης στα χρηματοπιστωτικά ιδρύματα, καθώς και την απαγόρευση της άμεσης χρηματοδότησης του δημόσιου τομέα.- Πλήρης εναρμόνιση των κρατικών οικονομικών στατιστικών με τις απαιτήσεις του ΕSA 95 (ευρωπαϊκό σύστημα ολοκληρωμένων οικονομικών λογαριασμών).Στατιστικές- Περαιτέρω βελτίωση της ποιότητας και του πεδίου εφαρμογής των στατιστικών με την εξασφάλιση της διάθεσης των απαραίτητων πόρων για την ενίσχυση των ικανοτήτων στον τομέα της στατιστικής, στο περιφερειακό, επίσης, επίπεδο.- Βελτίωση των στατιστικών μεθόδων και έναρξη προπαρασκευαστικών εργασιών για την καθιέρωση του συστήματος Ιntrastat.- Ανάπτυξη της ικανότητας του προσωπικού στο πλαίσιο της στατιστικής διοίκησης και αποφυγή της περαιτέρω μείωσης του προσωπικού.- Καθορισμός με μεγαλύτερη ακρίβεια των καθηκόντων και των ευθυνών των οκτώ κυριότερων περιφερειακών γραφείων.- Καθορισμός μακροπρόθεσμης στρατηγικής για την ανάπτυξη της στατιστικής.- Συνεχής εκσυγχρονισμός και ανάπτυξη της ικανότητας της τεχνολογίας των πληροφοριών και περαιτέρω κατάρτιση του προσωπικού σε κεντρικό και περιφερειακό επίπεδο ώστε να είναι σε θέση να χρησιμοποιεί αποτελεσματικά τον εξοπλισμό και τις εφαρμογές λογισμικού.Κοινωνική πολιτική και απασχόληση- Συνέχιση της εναρμόνισης του κεκτημένου στον τομέα του εργατικού δικαίου και εφαρμογή του νέου εργατικού κώδικα και των λοιπών επιπλέον νόμων για την εφαρμογή των ειδικών οδηγιών.- Ολοκλήρωση της μεταφοράς του κεκτημένου για την ίση μεταχείριση ανδρών και γυναικών και διασφάλιση της ορθής εφαρμογής του. Υιοθέτηση του νόμου για την προστασία της μητρότητας, της οικογένειας και των παιδιών.- Συνέχιση της εναρμόνισης του κεκτημένου για την καταπολέμηση των διακρίσεων και διασφάλιση της ορθής εφαρμογής του.- Συνέχιση της μεταφοράς του κεκτημένου στους τομείς της υγείας και ασφάλειας στον τόπο εργασίας και ενίσχυση των συναφών διοικητικών δομών και δομών επιβολής της νομοθεσίας, ιδίως των επιθεωρήσεων εργασίας. Βελτίωση της συνεργασίας μεταξύ του Υπουργείου Εργασίας και Κοινωνικής Αλληλεγγύης και του Υπουργείου Υγείας και Οικογένειας.- Συνέχιση της μεταφοράς και εφαρμογής της νομοθεσίας για τη δημόσια υγεία -συμπεριλαμβανομένου του κεκτημένου για τον έλεγχο του καπνού- και βελτίωση του εθνικού συστήματος επίβλεψης και ελέγχου των μεταδοτικών νόσων σύμφωνα με τις κοινοτικές απαιτήσεις. Ανάπτυξη συστήματος παρακολούθησης της υγείας και συστήματος υγειονομικών πληροφοριών που ανταποκρίνεται στα κοινοτικά πρότυπα.- Ενίσχυση της ικανότητας που απαιτείται για τη σφαιρική διαχείριση της μεταρρύθμισης στον τομέα της υγείας, με τη βελτίωση του στρατηγικού προγραμματισμού του ανθρώπινου δυναμικού και των χρηματοδοτικών πόρων για την αποτελεσματική χρησιμοποίηση των δημοσίων κεφαλαίων και τη διασφάλιση της ίσης πρόσβασης στις υπηρεσίες ιατροφαρμακευτικής περίθαλψης. Καλύτερος καταλογισμός ευθυνών και μεγαλύτερη διαφάνεια όσον αφορά τη χορήγηση και τη χρήση των ιατροφαρμακευτικών πόρων.- Εφαρμογή του εθνικού σχεδίου δράσης για την απασχόληση, λαμβανομένων υπόψη των αναθεωρημένων ευρωπαϊκών κατευθύνσεων στον τομέα της απασχόλησης και των προτεραιοτήτων, των δεσμεύσεων και συστάσεων που έχουν προσδιοριστεί στην κοινή αξιολόγηση των πολιτικών προτεραιοτήτων για την απασχόληση.- Συνέχιση της ανάπτυξης της ικανότητας του εθνικού οργανισμού απασχόλησης για την εφαρμογή δραστικών μέτρων και προγραμμάτων απασχόλησης, την ενίσχυση των περιφερειακών και τοπικών δομών και τη διασφάλιση της κατάλληλης ικανότητας για τη διαχείριση έργων τύπου Ευρωπαϊκού Κοινωνικού Ταμείου για την προετοιμασία των διαρθρωτικών ταμείων.- Συνέχιση της ενίσχυσης των προσπαθειών των κοινωνικών εταίρων για την ανάπτυξη ικανότητας, ιδίως ενόψει του μελλοντικού ρόλου που θα διαδραματίσουν για τη χάραξη και την εφαρμογή της κοινοτικής κοινωνικής πολιτικής και πολιτικής απασχόλησης. Ιδιαίτερη προσοχή πρέπει να δοθεί στην ανάπτυξη των ικανοτήτων στις νέες πολιτικές, όπως της απασχόλησης και της κοινωνικής ένταξης.- Προώθηση αυτόνομου κοινωνικού διαλόγου, ιδίως σε τομεακό επίπεδο και σε επίπεδο επιχειρήσεων, ώστε να βελτιωθεί η εμβέλειά του.- Ολοκλήρωση του παραγώγου δικαίου που απαιτείται για την εφαρμογή του νέου νόμου περί κοινωνικών ασφαλίσεων και δημιουργία συστημάτων παρακολούθησης και ελέγχου στον τομέα αυτό. Ολοκλήρωση και εφαρμογή της μεταρρύθμισης του συστήματος κοινωνικής αρωγής (διευκρίνηση ιδίως της διαδικασίας αποκέντρωσης) σύμφωνα με τις αρχές του κεκτημένου.- Όσον αφορά την εφαρμογή του νόμου περί κοινωνικής αρωγής, βελτίωση της διυπουργικής συνεργασίας, αποκέντρωση των ευθυνών σε τοπικό επίπεδο κατά τρόπο σαφή, διασφάλιση επαρκούς προσωπικού, παροχή της κατάλληλης κατάρτισης στο προσωπικό και διάθεση επαρκών δημοσιονομικών πόρων.- Εφαρμογή της εθνικής στρατηγικής για την κοινωνική ένταξη και την καταπολέμηση της φτώχειας (συμπεριλαμβανομένης της συγκέντρωσης των απαραίτητων στοιχείων) και υιοθέτηση του παραγώγου δικαίου ώστε να διασαφηνιστούν οι θεσμικές ευθύνες όλων των ενδιαφερόμενων οργανισμών και αρχών.Ενέργεια- Εναρμόνιση της ενεργειακής στρατηγικής με τους κοινοτικούς στόχους στον τομέα της ενεργειακής πολιτικής και αντιμετώπιση των διαρθρωτικών προβλημάτων που πλήττουν τον τομέα: i) βελτίωση του ποσοστού είσπραξης των τιμολογίων και ανάκτηση του κόστους· ii) μείωση των καθυστερούμενων πληρωμών· iii) εξάλειψη των στρεβλώσεων τιμών, άμεσων ή έμμεσων, που εξακολουθούν να υφίστανται στον ενεργειακό τομέα, και iii) αναδιάρθρωση της Termoelectrica σε πλήρη συμφωνία με το κοινοτικό κεκτημένο.- Ενίσχυση της διοικητικής ικανότητας των νεοσυσταθέντων οργανισμών στον τομέα (ιδίως των ρυθμιστικών οργανισμών στον τομέα της ενέργειας και του οργανισμού που είναι επιφορτισμένος με την ενεργειακή απόδοση).- Συνέχιση του σταδιακού ανοίγματος της αγοράς αερίου και ηλεκτρικής ενέργειας. Ολοκλήρωση της νομοθετικής διαδικασίας καθώς και της υιοθέτησης του παραγώγου δικαίου.- Λήψη των μέτρων που αποβλέπουν στη σταδιακή σύσταση και διαχείριση των αποθεμάτων πετρελαίου σύμφωνα με το κεκτημένο.- Μείωση της έντασης ενέργειας της ρουμανικής οικονομίας, σε όλα τα στάδια του ενεργειακού κύκλου. Ενίσχυση της βελτίωσης της ενεργειακής απόδοσης με τη μεγαλύτερη εξοικονόμηση ενέργειας και την καλύτερη χρήση των ανανεώσιμων πηγών ενέργειας. Συνέχιση της μεταφοράς του κεκτημένου για την ενεργειακή απόδοση (επισήμανση συσκευών, πρότυπα ελάχιστης απόδοσης).- Διασφάλιση της συμμόρφωσης με τις απαιτήσεις και τις διαδικασίες της Ευρατόμ.- Συνέχιση της εφαρμογής όλων των συστάσεων που περιλαμβάνονται στην έκθεση του Συμβουλίου το 2001 σχετικά με την "πυρηνική ασφάλεια στα πλαίσια της διεύρυνσης", και στην έκθεση του Ιουνίου 2002 όσον αφορά τις αξιολογήσεις από ομολόγους, δίνοντας ιδιαίτερη έμφαση στις προτεραιότητες που καθορίζονται στις εκθέσεις.- Συνέχιση της διασφάλισης υψηλού επιπέδου πυρηνικής ασφάλειας στον πυρηνικό σταθμό Τσερναβόδα.- Έμφαση στην ενίσχυση της ανεξαρτησίας, των πόρων και της ικανότητας της εθνικής ρυθμιστικής αρχής για την πυρηνική ασφάλεια.- Αντιμετώπιση των θεμάτων που αφορούν τα αναλωθέντα πυρηνικά καύσιμα και τα πυρηνικά απόβλητα.Βιομηχανική πολιτική- Ενίσχυση της διοικητικής ικανότητας και των δομών που απαιτούνται για την εφαρμογή της στρατηγικής βιομηχανικής πολιτικής της Ρουμανίας με ιδιαίτερη έμφαση στις περιφερειακές δομές.- Αναθεώρηση του τρέχοντος πολιτικού και νομοθετικού πλαισίου για τη βελτίωση της πρόσβασης των επιχειρήσεων [και ιδίως των μικρών και μεσαίων επιχειρήσεων (ΜΜΕ)] στις χρηματοδοτήσεις επενδύσεων.- Συνέχιση της εφαρμογής των μέτρων για την απλούστευση και σταθεροποίηση του επιχειρηματικού περιβάλλοντος με σκοπό την προσέλκυση ξένων επενδύσεων.Μικρές και μεσαίες επιχειρήσεις- Διασφάλιση συντονισμένης προσέγγισης για την εφαρμογή του σχεδίου δράσης για την εξάλειψη των φραγμών που αντιμετωπίζουν οι ΜΜΕ καθώς και του σχεδίου δράσης για την εξάλειψη των διοικητικών φραγμών στις επιχειρηματικές δραστηριότητες.- Εφαρμογή του ευρωπαϊκού χάρτη για τις μικρές επιχειρήσεις.- Λήψη μέτρων για την αποφυγή αλληλεπικάλυψης ευθυνών και διασφάλιση αποτελεσματικού συντονισμού μεταξύ των πολυάριθμων υφιστάμενων φορέων.Επιστήμη και έρευνα- Ενίσχυση της διοικητικής ικανότητας και της υποδομής που συνδέονται με την έρευνα ώστε να αυξηθούν τα οφέλη από τη συμμετοχή στα οικεία κοινοτικά προγράμματα-πλαίσια, συμπεριλαμβανομένου του 6ου προγράμματος-πλαισίου (2002-2006).Εκπαίδευση και κατάρτιση- Προετοιμασία για την πλήρη εφαρμογή της οδηγίας περί της σχολικής φοιτήσεως των τέκνων των διακινουμένων εργαζομένων έως την ημερομηνία προσχώρησης.Τηλεπικοινωνίες και τεχνολογίες των πληροφοριών- Συνέχιση της εναρμόνισης με το κεκτημένο και υιοθέτηση νέων διατάξεων εφαρμογής, ιδίως όσον αφορά τις ταχυδρομικές υπηρεσίες.- Ενίσχυση της ανεξαρτησίας της νέας ρυθμιστικής αρχής, βελτίωση της κατάρτισης και αύξηση των δημοσιονομικών επενδύσεων ούτως ώστε να εξασφαλιστεί η κατάλληλη διοικητική ικανότητα.- Ολοκλήρωση του διαχωρισμού των ρυθμιστικών και ιδιοκτησιακών συμφερόντων.Πολιτισμός και οπτικοακουστικά μέσα- Συνέχιση της εναρμόνισης της νομοθεσίας και ανάπτυξη της ικανότητας του εθνικού συμβουλίου οπτικοακουστικών μέσων για την επιβολή του νέου νόμου για τα οπτικοακουστικά μέσα κατά τρόπο προβλέψιμο, διαφανή και αποτελεσματικό.- Διασφάλιση της αναδιάρθρωσης που πραγματοποιήθηκε σχετικά με τα οπτικοακουστικά θέματα στο Υπουργείο Πολιτισμού και Θρησκευμάτων χωρίς να θιγεί η θεσμική ικανότητα της Ρουμανίας να εξασφαλίσει την αποτελεσματική εναρμόνιση της νομοθεσίας.Περιφερειακή πολιτική και συντονισμός των διαρθρωτικών μέσων- Ανάπτυξη εθνικής πολιτικής για την οικονομική και κοινωνική συνοχή και, στο πλαίσιο αυτό, τακτική ενημέρωση και βελτίωση του εθνικού σχεδίου ανάπτυξης (ιδίως με το μεγαλύτερο συντονισμό με τις διαδικασίες κατάρτισης του προϋπολογισμού και διαμόρφωσης πολιτικών στο εθνικό επίπεδο, όσον αφορά ιδίως τον πολυετή προϋπολογισμό και την κατάρτιση του προϋπολογισμού).- Ενίσχυση της θεσμικής και διοικητικής ικανότητας των φορέων που είναι αρμόδιοι για τον προγραμματισμό και τη διαχείριση ταμείων για την οικονομική και κοινωνική συνοχή, σύμφωνα με την προσέγγιση των διαρθρωτικών ταμείων.- Σαφής κατανομή των αρμοδιοτήτων σε εθνικό και περιφερειακό επίπεδο και βελτίωση της διοικητικής ικανότητας όσον αφορά τις προσλήψεις, τους τύπους σταδιοδρομίας και την επιμόρφωση.- Βελτίωση του συντονισμού και της συνεργασίας μεταξύ υπουργείων καθώς και μεταξύ των αρμόδιων υπηρεσιών και των κοινωνικοοικονομικών εταίρων.- Δημιουργία του συστήματος παρακολούθησης και αξιολόγησης που απαιτείται για τα διαρθρωτικά ταμεία, ιδίως για την εκ των προτέρων και την εκ των υστέρων αξιολόγηση και για τη συγκέντρωση των σχετικών στατιστικών στοιχείων και δεικτών.- Ανάπτυξη της τεχνικής ικανότητας για τη διαχείριση έργων που θα συγχρηματοδοτηθούν από τα διαρθρωτικά ταμεία με σκοπό: i) την επιλογή, τη συζήτηση και διευκρίνιση των αναπτυξιακών προτεραιοτήτων τόσο σε εθνικό όσο και σε περιφερειακό επίπεδο, και ii) τον καθορισμό, τον προγραμματισμό και την προετοιμασία έργων.- Εξέταση τόσο των νομοθετικών όσο και των διοικητικών πτυχών όσον αφορά τις κοινοτικές απαιτήσεις για τη δημοσιονομική διαχείριση και τον έλεγχο (καθήκοντα δημοσιονομικού ελέγχου και λογιστικού ελέγχου, κινητοποίηση και κυκλοφορία των χρηματοδοτικών ροών, εθνική συγχρηματοδότηση). Προετοιμασία της ανάθεσης καθηκόντων ελέγχου, ιδίως σε συνάρτηση με τον εσωτερικό έλεγχο, στο πλαίσιο των αρχών διαχείρισης και πληρωμών και, ενδεχομένως, των ενδιάμεσων οργανισμών.Περιβάλλον- Ολοκλήρωση συνολικής αξιολόγησης της κατάστασης στον τομέα του περιβάλλοντος, ώστε να προσδιοριστούν τα κενά που πρέπει να καλυφθούν.- Εξασφάλιση της ουσιαστικής εφαρμογής του κεκτημένου, μεταξύ άλλων και μέσω της διασφάλισης των απαιτούμενων δημοσιονομικών πόρων, με ιδιαίτερη έμφαση στην αξιολόγηση των επιπτώσεων στο περιβάλλον, την πρόσβαση στην πληροφόρηση, τη διαχείριση των αποβλήτων, την καταπολέμηση της βιομηχανικής ρύπανσης και τη διαχείριση των κινδύνων, την προστασία της φύσης, τα χημικά προϊόντα, τους γενετικά τροποποιημένους οργανισμούς, καθώς και την πυρηνική ασφάλεια και την προστασία από τις ακτινοβολίες.- Βελτίωση του τρόπου με τον οποίο προετοιμάζεται η νομοθεσία, με την πλήρη διαβούλευση των ενδιαφερομένων μερών (άλλων υπουργείων, οικονομικών φορέων και ΜΚΟ) και λαμβανομένων πλήρως υπόψη των απαιτήσεων εφαρμογής, ιδίως με την διεξοδική αξιολόγηση του κόστους εφαρμογής.- Ανάπτυξη σχεδίων εφαρμογής παράλληλα με στρατηγικές χρηματοδότησης με σκοπό να περιγραφούν τα ληπτέα μέτρα για τη διασφάλιση της ολοκληρωμένης εφαρμογής, μεσοπρόθεσμα και μακροπρόθεσμα. Τα σχέδια αυτά πρέπει να λαμβάνουν υπόψη τους διαθέσιμους πόρους και την ενίσχυση των θεσμών και να τελειοποιούν, επιπλέον, τους μηχανισμούς για την παρακολούθηση της αποτελεσματικής εφαρμογής. Εξασφάλιση της συμμετοχής των ενδιαφερομένων φορέων στη φάση προγραμματισμού της υλοποίησης.- Βελτίωση της διοικητικής ικανότητας για την εφαρμογή του κεκτημένου με την ενίσχυση του προσωπικού τόσο στο αρμόδιο υπουργείο όσο και σε άλλους σχετικούς φορείς. Ιδιαίτερη προσοχή πρέπει να δοθεί στην ικανότητα των επιθεωρήσεων για την προστασία του περιβάλλοντος να επιβάλουν το κεκτημένο, τόσο σε τοπικό όσο και σε περιφερειακό επίπεδο, καθώς και στο συντονισμό μεταξύ υπουργείων.- Διασφάλιση της διάθεσης επαρκών πόρων στο τοπικό επίπεδο για να βελτιωθεί το καθεστώς του υπάρχοντος προσωπικού, να προσληφθούν νέοι επιθεωρητές και να λάβουν την κατάλληλη κατάρτιση.- Ενίσχυση των δομών και των μηχανισμών (καθώς και του συντονισμού μεταξύ των υπουργείων) ούτως ώστε να ληφθούν υπόψη οι απαιτήσεις σχετικά με την προστασία του περιβάλλοντος κατά την επεξεργασία και την εφαρμογή όλων των άλλων τομεακών πολιτικών για να ευνοηθεί η αειφόρος ανάπτυξη.Προστασία των καταναλωτών και της υγείας- Έναρξη της αποτελεσματικής εφαρμογής της πενταετούς στρατηγικής όσον αφορά την εθνική αρχή για την προστασία των καταναλωτών.- Βελτίωση της συνεργασίας μεταξύ των ενδιαφερομένων παραγόντων του τομέα αυτού και διευκρίνιση των αντίστοιχων ρόλων και καθηκόντων τους.- Εφαρμογή της ισχύουσας νομοθεσίας και διασφάλιση της αποτελεσματικής λειτουργίας των διοικητικών δομών, ιδίως όσον αφορά την επιτήρηση της αγοράς και την επιβολή της νομοθεσίας. Ιδιαίτερη έμφαση πρέπει να δοθεί στις πτυχές ασφάλειας των καταναλωτικών προϊόντων εκτός των ειδών διατροφής και στη χορήγηση επαρκών πόρων για τις εργαστηριακές δοκιμές.- Μεγαλύτερη ευαισθητοποίηση των καταναλωτών και των παραγωγών προς τους νέους κανόνες και προώθηση του ρόλου των ενώσεων καταναλωτών στην ανάπτυξη και εφαρμογή της πολιτικής προστασίας των καταναλωτών.Δικαιοσύνη και εσωτερικές υποθέσεις- Συνέχιση της βελτίωσης της διαχείρισης των συνόρων με: i) τη διεύρυνση του πεδίου εφαρμογής της στρατηγικής ολοκληρωμένης διαχείρισης των συνόρων ώστε να καλυφθούν όλα τα σύνορα· ii) την ανάπτυξη ολοκληρωμένου συστήματος θαλάσσιας επιτήρησης· iii) τη βελτίωση του συντονισμού και της συνεργασίας όλων των οργανισμών που αναπτύσσουν δραστηριότητες στα σύνορα· iv) τη συμπλήρωση των κενών θέσεων στο πλαίσιο της αστυνομίας των συνόρων· v) τον εκσυγχρονισμό των υποδομών και του εξοπλισμού με βάση την εφαρμογή πολυετούς προγράμματος επενδύσεων και νi) την αύξηση της χρήσης μεθόδων ανάλυσης των κινδύνων και την ενίσχυση των υπηρεσιών πληροφοριών στο πλαίσιο της αστυνομίας των συνόρων.- Εφαρμογή του αναθεωρημένου σχεδίου δράσης Σένγκεν και συνέχιση της προετοιμασίας για την πλήρη συμμετοχή στο SIS II με τη δημιουργία εθνικών βάσεων δεδομένων και μητρώων.- Περαιτέρω βελτίωση του καθεστώτος θεωρήσεων διαβατηρίων με: i) τη συνέχιση της εναρμόνισης με τους θετικούς και αρνητικούς καταλόγους της ΕΕ· ii) τη μεγαλύτερη ασφάλεια της εθνικής αυτοκόλλητης θεώρησης· iii) την αναβάθμιση της διοικητικής ικανότητας του κέντρου θεωρήσεων διαβατηρίων και iv) τον εφοδιασμό όλων των διπλωματικών και προξενικών γραφείων με τεχνικό εξοπλισμό για την ανίχνευση παραποιημένων και πλαστογραφημένων εγγράφων.- Συνέχιση της εναρμόνισης της νομοθεσίας περί παροχής ασύλου με το κοινοτικό κεκτημένο, διασφάλιση της πλήρης τήρησης της αρχής της μη επαναπροώθησης και εφαρμογή προγραμμάτων κοινωνικής ένταξης για τους αιτούντες άσυλο και τους πρόσφυγες.- Προετοιμασία της υποδομής για την πλήρη εφαρμογή του κανονισμού για το σύστημα "EURODAC" και του κανονισμού "Δουβλίνο II" κατά την προσχώρηση.- Επεξεργασία και εφαρμογή στρατηγικής για την καταπολέμηση του οργανωμένου εγκλήματος σύμφωνα με το προενταξιακό σύμφωνο για το οργανωμένο έγκλημα: i) καθιέρωση πλαισίου για την καλύτερη συνεργασία και συντονισμό μεταξύ των οργανισμών επιβολής του νόμου που είναι ειδικευμένοι στην καταπολέμηση διαφόρων μορφών εγκληματικότητας (ιδιαίτερη προσοχή πρέπει να δοθεί στην καταπολέμηση του οικονομικού και χρηματοοικονομικού εγκλήματος, του λαθρεμπορίου ναρκωτικών, των προϊόντων που αποτελούν αντικείμενο απομίμησης ή παραποίησης και των όπλων, και ii) παροχή περαιτέρω εξειδικευμένης κατάρτισης στους παραπάνω τομείς.- Συνέχιση της καταπολέμησης της παράνομης μετανάστευσης από τη Ρουμανία ή μέσω αυτής, με ιδιαίτερη προσοχή στην πρόληψη της παράνομης εισόδου (ιδίως γυναικών και παιδιών) στα κράτη μέλη της ΕΕ. Είναι σκόπιμο να δοθεί μεγαλύτερη προσοχή στην επανενσωμάτωση των ατόμων που επιστρέφουν στη Ρουμανία, ιδίως των θυμάτων εμπορίας ανθρώπων.- Εκπλήρωση των προϋποθέσεων για τη σύναψη συμφωνίας συνεργασίας με την Ευρωπόλ.- Συνέχιση της καταπολέμησης των ναρκωτικών χάρη στα ακόλουθα μέτρα: i) συνέχιση της εφαρμογής της εθνικής στρατηγικής για την καταπολέμηση της τοξικομανίας και της παράνομης διακίνησης ναρκωτικών και προδρόμων ουσιών· ii) ενίσχυση της διοικητικής ικανότητας και της ικανότητας συντονισμού της εθνικής υπηρεσίας καταπολέμησης ναρκωτικών· iii) επίσημη θεσμοθέτηση εθνικού σημείων επαφών με εντολή που ορίζει ρητά τα κυριότερα καθήκοντά του και τις ευθύνες του και iv) περαιτέρω ανάπτυξη του συστήματος πληροφοριών για τα ναρκωτικά ώστε να εξασφαλιστεί ακριβέστερη αξιολόγηση και παρακολούθηση της κατάστασης.- Συνέχιση της προετοιμασίας για την πλήρη εφαρμογή, κατά την προσχώρηση, των συμβάσεων του τρίτου πυλώνα σχετικά με την τελωνειακή συνεργασία.- Λήψη περαιτέρω μέτρων για την εξασφάλιση της εφαρμογής των κοινοτικών μέσων στον τομέα της δικαστικής συνεργασίας σε αστικά θέματα, ιδίως όσον αφορά την αμοιβαία αναγνώριση και την επιβολή δικαστικών αποφάσεων.- Τροποποίηση της νομοθεσίας ώστε να τεθεί σε εφαρμογή η ευρωπαϊκή σύμβαση για την αμοιβαία βοήθεια σε ποινικά θέματα κατά την προσχώρηση. Λήψη των απαραίτητων μέτρων για να εξασφαλιστεί η πλήρης εφαρμογή, κατά την προσχώρηση, του μέσου για την εφαρμογή της αρχής της αμοιβαίας αναγνώρισης, και ιδίως της απόφασης-πλαισίου για το ευρωπαϊκό ένταλμα σύλληψης και της απόφασης-πλαισίου για την εκτέλεση των αποφάσεων δέσμευσης αποδεικτικών ή περιουσιακών στοιχείων.- Συνέχιση της εναρμόνισης με το κοινοτικό κεκτημένο στον τομέα του ποινικού δικαίου για την ποινική προστασία των οικονομικών συμφερόντων των Κοινοτήτων (σύμβαση 1995) και εφαρμογή της σχετικής νομοθεσίας.- Διασφάλιση της εναρμόνισης της νομοθεσίας με το κοινοτικό κεκτημένο όσον αφορά την ποινική προστασία του ευρώ κατά της παραποίησης/απομίμησης.Τελωνειακή ένωση- Ολοκλήρωση της εναρμόνισης της τελωνειακής νομοθεσίας, ιδίως όσον αφορά τους κανόνες καταγωγής και το καθεστώς των ελεύθερων ζωνών.- Βελτίωση της συνεργασίας μεταξύ των τελωνειακών υπηρεσιών και άλλων οργάνων επιβολής του νόμου.- Λήψη των μέτρων που επιβάλλονται για τη διασφάλιση της ενιαίας εφαρμογής των τελωνειακών διαδικασιών στο σύνολο του τελωνειακού εδάφους.- Καταπολέμηση των παρατυπιών με την αύξηση της χρήσης μεθόδων ανάλυσης των κινδύνων και την ενίσχυση των υπηρεσιών πληροφοριών στο πλαίσιο της τελωνειακής διοίκησης.- Συνέχιση των προσπαθειών για την εφαρμογή πολιτικής περί τελωνειακής δεοντολογίας και την καταπολέμηση της δωροδοκίας στο πλαίσιο της τελωνειακής υπηρεσίας.- Εφαρμογή μέτρων για τη μείωση του χρόνου αναμονής στα σύνορα, για την καταπολέμηση της διασυνοριακής διακίνησης των αναπαραχθέντων χωρίς άδεια προϊόντων και των προϊόντων παραποίησης/απομίμησης, καθώς και για την καταπολέμηση των οικονομικών εγκλημάτων και του οργανωμένου εγκλήματος.- Ενίσχυση της διοικητικής και επιχειρησιακής ικανότητας στον τομέα της επιβολής των τελωνειακών ρυθμίσεων. Θα πρέπει να εκτιμηθούν οι ανάγκες σε ανθρώπινο δυναμικό και να αναπτυχθεί η κατάρτιση σε κεντρικό επίπεδο.- Επίσπευση της υλοποίησης της στρατηγικής ΤΠ της τελωνειακής διοίκησης της Ρουμανίας· ανάπτυξη συστημάτων ΤΠ που επιτρέπουν την ανταλλαγή ηλεκτρονικών δεδομένων στο πλαίσιο της διευρυμένης Κοινότητας· προετοιμασία για την εγκατάσταση και τη λειτουργία του συστήματος CCN/CSI (κοινό δίκτυο επικοινωνιών/κοινό σύστημα διεπικοινωνίας).- Λήψη μέτρων για την εφαρμογή, κατά την προσχώρηση, των δεσμεύσεων στους τομείς της συγκέντρωσης και του ελέγχου των κοινοτικών ιδίων πόρων και διαχείριση των τελωνειακών πτυχών της κοινής γεωργικής πολιτικής (έλεγχος των επιστροφών κατά την εξαγωγή, κ.λπ.).Εξωτερικές σχέσεις- Ανάλυση όλων των διεθνών συνθηκών και συμφωνιών για να διασφαλιστεί ότι έχουν γίνει προετοιμασίες για τη λύση ή την επαναδιαπραγμάτευση, σε εύθετο χρόνο, εκείνων που δεν συμβιβάζονται προς το κεκτημένο.Δημοσιονομικός έλεγχος- Ανάπτυξη των θεσμικών ικανοτήτων που απαιτούνται για την ορθή εφαρμογή του νόμου όσον αφορά τον προληπτικό δημοσιονομικό έλεγχο και του νόμου για τον εσωτερικό έλεγχο. Ιδιαίτερα αναγκαία είναι η γενίκευση των λειτουργικά ανεξάρτητων μονάδων εσωτερικού ελέγχου στα δημόσια ιδρύματα, τα οποία έχουν αναδιοργανωθεί σύμφωνα με τις διατάξεις του νέου νόμου για τον εσωτερικό έλεγχο του δημόσιου τομέα. Ιδιαίτερη προσοχή πρέπει να δοθεί στα όργανα που είναι υπεύθυνα για τη διαχείριση των κοινοτικών κεφαλαίων.- Δημιουργία της κεντρικής μονάδας εναρμόνισης του εσωτερικού ελέγχου του δημόσιου τομέα, η οποία είναι αρμόδια για την επεξεργασία και την προσαρμογή ενιαίου νομικού πλαισίου για τον εσωτερικό έλεγχο του δημόσιου τομέα.- Διασφάλιση της ανεξαρτησίας του ρουμανικού ελεγκτικού συνεδρίου με τροποποίηση του Συντάγματος σύμφωνα με τους διεθνείς κανόνες οργάνωσης των ανώτατων οργάνων ελέγχου των δημόσιων οικονομικών.- Βελτίωση των διαδικασιών που προβλέπονται για την κοινοβουλευτική εξέταση των ευρημάτων ελέγχου του ελεγκτικού συνεδρίου και βελτίωση της διαφάνειας και της κοινοποίησης των εκθέσεων του ελεγκτικού συνεδρίου.- Επεξεργασία και εφαρμογή προτύπων για τον εξωτερικό έλεγχο σύμφωνα με τα διεθνώς αποδεκτά πρότυπα εξωτερικού ελέγχου και σύμφωνα με το κοινοτικό κεκτημένο. Περαιτέρω ανάπτυξη της αποτελεσματικής κατάρτισης του προσωπικού.- Διασφάλιση της ορθής εφαρμογής των διατάξεων για την αντιμετώπιση των παρατυπιών στο πλαίσιο των Phare, Sapard και ΙSPA.- Διασφάλιση της λειτουργικής αποτελεσματικότητας και ανεξαρτησίας της υπηρεσίας για το συντονισμό της καταπολέμησης της απάτης (AFCOS), και εφαρμογή αποτελεσματικής συνεργασίας με την OLAF (Ευρωπαϊκή Υπηρεσία Καταπολέμησης της Απάτης) μέσω της υπηρεσίας αυτής. Παροχή προτεραιότητας στην ανάπτυξη μηχανισμών διοικητικών ερευνών και δικαστικής παρακολούθησης των ερευνών για την καταπολέμηση της απάτης.- Λήψη των απαραίτητων μέτρων για την προετοιμασία της εφαρμογής του κεκτημένου για την προστασία του ευρώ κατά της παραποίησης/απομίμησης.Προϋπολογισμός- Συνέχιση της ενίσχυσης της τεχνικής και διοικητικής ικανότητας για την προετοιμασία λειτουργικής διαχείρισης των ιδίων πόρων. Συνέχιση των προσπαθειών για τον καθορισμό των απαραίτητων διαδικασιών και της οργάνωσης που απαιτούνται· ανάπτυξη των απαιτούμενων ικανοτήτων για το συντονισμό του υπολογισμού, της παρακολούθησης, των πληρωμών, του ελέγχου και της αξιολόγησης των κεφαλαίων που προέρχονται από τον κοινοτικό προϋπολογισμό ή προορίζονται γι' αυτόν σύμφωνα με το κεκτημένο για τους ίδιους πόρους.- Βελτίωση του υπολογισμού της φορολογικής βάσης των πόρων ΦΠΑ σύμφωνα με τα πρότυπα ΕSA 95.- Έναρξη του συστήματος κοινοποίησης των περιπτώσεων απάτης και παρατυπιών και του λογιστικού συστήματος στον τομέα των παραδοσιακών ίδιων πόρων.- Έναρξη λήψης μέτρων όσον αφορά την οργάνωση και τις διοικητικές ικανότητες για τις εισφορές ζάχαρης, με ιδιαίτερη προσοχή στη διάρθρωση, τις ευθύνες και τον τρόπο λειτουργίας της υπηρεσίας πληρωμών και παρέμβασης.5. ΠΡΟΓΡΑΜΜΑΤΙΣΜΟΣΓια το διάστημα 2000-2006, παράλληλα με το Phare, η χρηματοδοτική βοήθεια προς τη Ρουμανία θα καλύψει επίσης τη στήριξη προενταξιακών μέτρων αγροτικής και γεωργικής ανάπτυξης στο πλαίσιο του προενταξιακού μέσου Sapard [κανονισμός (ΕΚ) αριθ. 1268/1999 του Συμβουλίου (ΕΕ L 161 της 26.6.1999, σ. 87)], και τη στήριξη έργων υποδομής στον τομέα του περιβάλλοντος και των μεταφορών στο πλαίσιο του διαρθρωτικού μέσου ΙSPA [κανονισμός (ΕΚ) αριθ. 1267/1999 του Συμβουλίου (ΕΕ L 161 της 26.6.1999, σ. 73)], το οποίο αποδίδει προτεραιότητα σε μέτρα παρόμοια με εκείνα του ταμείου συνοχής κατά την προενταξιακή περίοδο. Με τη βοήθεια των εθνικών αυτών χορηγήσεων, η Ρουμανία μπορεί επίσης να χρηματοδοτήσει τμήμα της συμμετοχής της σε κοινοτικά προγράμματα, συμπεριλαμβανομένων των προγραμμάτων πλαισίων για την έρευνα και την τεχνολογική ανάπτυξη και των προγραμμάτων στους τομείς της εκπαίδευσης και των επιχειρήσεων. Εξάλλου, η Ρουμανία θα έχει πρόσβαση στη χρηματοδότηση από πολυκρατικά και οριζόντια προγράμματα που είναι άμεσα συνδεδεμένα με το κεκτημένο. Η συγχρηματοδότηση από τις υποψήφιες χώρες απαιτείται συστηματικά για όλα τα επενδυτικά σχέδια. Η Επιτροπή συνεργάζεται από το 1998 με την Ευρωπαϊκή Τράπεζα Επενδύσεων και με τα διεθνή χρηματοπιστωτικά ιδρύματα, ιδίως με την Ευρωπαϊκή Τράπεζα Ανασυγκρότησης και Ανάπτυξης και με την Παγκόσμια Τράπεζα, με σκοπό να διευκολυνθεί η συγχρηματοδότηση έργων που σχετίζονται με τις προενταξιακές προτεραιότητες.6. ΌΡΟΙ ΧΡΗΜΑΤΟΔΟΤΗΣΗΣΗ κοινοτική βοήθεια για τη χρηματοδότηση έργων από τα τρία προενταξιακά μέσα, ήτοι το Phare, το ΙSPA και το Sapard, προϋποθέτει την τήρηση, εκ μέρους της Ρουμανίας, των υποχρεώσεών της που απορρέουν από την ευρωπαϊκή συμφωνία, την περαιτέρω πρόοδο προς την κατεύθυνση της εκπλήρωσης των κριτηρίων της Κοπεγχάγης και ιδίως την πρόοδο όσον αφορά την εκπλήρωση των ειδικών προτεραιοτήτων που καθορίζονται στην παρούσα αναθεωρημένη εταιρική σχέση για την προσχώρηση. Σε περίπτωση μη τήρησης αυτών των γενικών προϋποθέσεων, το Συμβούλιο μπορεί να αποφασίσει την αναστολή της χρηματοδοτικής βοήθειας βάσει του άρθρου 4 του κανονισμού (ΕΚ) αριθ. 622/98.7. ΠΑΡΑΚΟΛΟΥΘΗΣΗΗ παρακολούθηση της εφαρμογής της εταιρικής σχέσης για την προσχώρηση και του χάρτη πορείας εξασφαλίζεται στο πλαίσιο της ευρωπαϊκής συμφωνίας. Όπως τονίστηκε κατά το Ευρωπαϊκό Συμβούλιο του Λουξεμβούργου, είναι σημαντικό να εξακολουθήσουν τα όργανα της ευρωπαϊκής συμφωνίας να αποτελούν το πλαίσιο εντός του οποίου μπορούν να εξετάζονται η υιοθέτηση και η εφαρμογή του κεκτημένου. Οι υποεπιτροπές της ευρωπαϊκής συμφωνίας παρέχουν τη δυνατότητα επανεξέτασης της εφαρμογής των προτεραιοτήτων της εταιρικής σχέσης για την προσχώρηση, καθώς και της προόδου που σημειώνεται όσον αφορά την προσέγγιση, την εφαρμογή και επιβολή της νομοθεσίας. Η επιτροπή σύνδεσης συζητεί τις γενικές εξελίξεις, την επιτελούμενη πρόοδο και τα προβλήματα που ανακύπτουν όσον αφορά την τήρηση των προτεραιοτήτων της εταιρικής σχέσης, καθώς και ειδικότερα θέματα που της υποβάλουν οι υποεπιτροπές.Η επιτροπή διαχείρισης του Phare μεριμνά ώστε οι ενέργειες που χρηματοδοτούνται βάσει των τριών προενταξιακών μέσων (Phare, ISPA και Sapard), να είναι συμβατές μεταξύ τους καθώς και με τις εταιρικές σχέσεις για την προσχώρηση, όπως προβλέπεται στο συντονιστικό κανονισμό [κανονισμός (ΕΚ) αριθ. 1266/1999 του Συμβουλίου (ΕΕ L 161 της 26.6.1999, σ. 68)].Η εταιρική σχέση για την προσχώρηση θα εξακολουθήσει να τροποποιείται, οσάκις απαιτείται, σύμφωνα με το άρθρο 2 του κανονισμού (ΕΚ) αριθ. 622/98.(1) Απόφαση του Συμβουλίου, της 28ης Ιανουαρίου 2002, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Ρουμανίας (ΕΕ L 44 της 14.2.2002, σ. 82).(2) Η σειρά παρουσίασης είναι αυτή που χρησιμοποιείται στην περιοδική έκθεση 2002 και στον χάρτη πορείας.(3) Βλέπε επίσης κεφάλαιο για την κοινωνική πολιτική και την απασχόληση.


Avis juridique important

|

31998D0441

98/441/EK: Απόφαση αριθ. 166 της 2ας Οκτωβρίου 1997 της διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινουμένων εργαζομένων για την τροποποίηση των εντύπων Ε 106 και Ε 109 (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 195 της 11/07/1998 σ. 0025 - 0034

ΑΠΟΦΑΣΗ αριθ. 166 της 2ας Οκτωβρίου 1997 για την τροποποίηση των εντύπων Ε 106 και Ε 109 (Κείμενο που παρουσιάζει ενδιαφέρον για τον ΕΟΧ) (98/441/ΕΚ)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,Έχοντας υπόψη:το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, σχετικά με την εφαρμογή συστημάτων κοινωνικής ασφάλισης σε απασχολούμενα άτομα, αυτοαπασχολούμενα άτομα και μέλη των οικογενειών τους που διακινούνται μέσα στην Κοινότητα, σύμφωνα με το οποίο είναι καθήκον της Επιτροπής να χειρίζεται όλα τα διοικητικά θέματα που προκύπτουν από τον κανονισμό (ΕΟΚ) αριθ. 1408/71 και τους επόμενους κανονισμούς,το άρθρο 2 παράγραφος 1 του κανονισμού (ΕΟΚ) αριθ. 574/72 του Συμβουλίου, της 21ης Μαρτίου 1972, σύμφωνα με το οποίο είναι καθήκον της διοικητικής επιτροπής να καταρτίζει υποδείγματα πιστοποιητικών, επικυρωμένων δηλώσεων, βεβαιώσεων, αιτήσεων και άλλων εγγράφων απαραίτητων για την εφαρμογή των κανονισμών,την απόφαση αριθ. 153, της 7ης Οκτωβρίου 1993, σχετικά με τα υποδείγματα εντύπων, που απαιτούνται κατ' εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 του Συμβουλίου (Ε 001, Ε 103 έως Ε 127),Εκτιμώντας:ότι ο κανονισμός (ΕΚ) αριθ. 3095/95 του Συμβουλίου, της 22ας Δεκεμβρίου 1995, τροποποίησε το άρθρο 17 παράγραφος 2 και το άρθρο 30 παράγραφος 1 του κανονισμού (ΕΟΚ) αριθ. 574/72, περιορίζοντας σε ένα χρόνο την περίοδο ισχύος των εντύπων Ε 106 και Ε 109 που εκδίδονται από τους γερμανικούς, ιταλικούς ή πορτογαλικούς φορείς 7ότι θα πρέπει, επομένως, να προσαρμοστούν τα έντυπα Ε 106 και Ε 109 7ότι η συμφωνία για τον Ευρωπαϊκό Οικονομικό Χώρο, της 2ας Μαΐου 1992, όπως προσαρμόστηκε από το πρωτόκολλο της 17ης Μαρτίου 1993 παράρτημα VI, εφαρμόζει τους κανονισμούς (ΕΟΚ) αριθ. 1408/71 και (ΕΟΚ) αριθ. 574/72 στον Ευρωπαϊκό Οικονομικό Χώρο 7ότι με την απόφαση της μεικτής επιτροπής του ΕΟΧ τα υποδείγματα των εντύπων, που απαιτούνται για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72, θα προσαρμοσθούν και θα εφαρμόζονται εντός του Ευρωπαϊκού Οικονομικού Χώρου 7ότι, για πρακτικούς λόγους, πρέπει να χρησιμοποιούνται πανομοιότυπα έντυπα εντός της Κοινότητας και εντός του Ευρωπαϊκού Οικονομικού Χώρου 7ότι η γλώσσα στην οποία πρέπει να συντάσσονται τα έντυπα έχει αποφασισθεί με τη σύσταση αριθ. 15 της διοικητικής επιτροπής,ΑΠΟΦΑΣΙΖΕΙ:1. Τα υποδείγματα των εντύπων Ε 106 και Ε 109 που έχουν αναπαραχθεί στην απόφαση αριθ. 153 της 7ης Οκτωβρίου 1993 αντικαθίστανται από τα υποδείγματα που επισυνάπτονται στην παρούσα απόφαση.2. Οι αρμόδιες αρχές των κρατών μελών θέτουν στη διάθεση των ενδιαφερομένων (δικαιούχων, ιδρυμάτων, εργοδοτών κ.λπ.) τα έντυπα σύμφωνα με τα συνημμένα υποδείγματα. Εντούτοις, η εισαγωγή νέων υποδειγμάτων εντύπων δεν επηρεάζει την εγκυρότητα των υφιστάμενων υποδειγμάτων.3. Κάθε έντυπο είναι διαθέσιμο στις επίσημες γλώσσες της Κοινότητας και εμφανίζεται με τέτοιο τρόπο ώστε οι διάφορες εκδόσεις να είναι πλήρως επικαλύψιμες, για να επιτρέπουν σε κάθε παραλήπτη (δικαιούχους, ιδρύματα, εργοδότες κ.λπ.) να λαμβάνει τυπογραφημένο έντυπο στην εθνική του γλώσσα.4. Η απόφαση αυτή δημοσιεύεται στην Επίσημη Εφημερίδα των Ευρωπαϊκών Κοινοτήτων και τίθεται σε εφαρμογή από την 1η Ιανουαρίου 1998.Georges SCHROΕDΕRΟ πρόεδρος της διοικητικής επιτροπής>ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>


Avis juridique important

|

32001D0427

2001/427/ΔΕΥ: Απόφαση του Συμβουλίου, της 28ης Μαΐου 2001, για τη δημιουργία Ευρωπαϊκού δικτύου πρόληψης του εγκλήματος

Επίσημη Εφημερίδα αριθ. L 153 της 08/06/2001 σ. 0001 - 0003

Απόφαση του Συμβουλίουτης 28ης Μαΐου 2001για τη δημιουργία Ευρωπαϊκού δικτύου πρόληψης του εγκλήματος(2001/427/ΔΕΥ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως την παράγραφο 1 του άρθρου 30 το άρθρο 31 και το τρίτο εδάφιο της παραγράφου 2 του άρθρου 34,την πρωτοβουλία της Γαλλικής Δημοκρατίας και του Βασιλείου της Σουηδίας,τη γνώμη του Ευρωπαϊκού Κοινοβουλίου,Εκτιμώντας τα ακόλουθα:(1) Το Ευρωπαϊκό Κοινοβούλιο ενέκρινε ψήφισμα στις 16 Δεκεμβρίου 1993, για την μικροεγκληματικότητα των πόλεων και τις διασυνδέσεις της με το οργανωμένο έγκλημα(1) και ένα άλλο ψήφισμα στις 17 Νοεμβρίου 1998, για τη θέσπιση κατευθυντηρίων γραμμών και μέτρων πρόληψης του οργανωμένου εγκλήματος ενόψει της καθιέρωσης μιας ευρείας στρατηγικής για την καταπολέμησή του(2).(2) Το άρθρο 29 της συνθήκης ορίζει ότι ο σκοπός της Ένωσης, στον τομέα αυτό θα επιτευχθεί με την πρόληψη και την καταπολέμηση του εγκλήματος, οργανωμένου και μη.(3) Το σχέδιο δράσης της Βιέννης ζήτησε να εκπονηθούν μέτρα πρόληψης του εγκλήματος μέσα σε μια πενταετία από την έναρξη της ισχύος της συνθήκης του Άμστερνταμ.(4) Το Ευρωπαϊκό Συμβούλιο του Τάμπερε της 15ης και 16ης Οκτωβρίου 1999 ζήτησε να αναπτυχθούν προληπτικά μέτρα, κατά του εγκλήματος να ανταλλαγούν βέλτιστες πρακτικές και να ενισχυθεί το δίκτυο των εθνικών αρχών πρόληψης του εγκλήματος, καθώς και να ενισχυθεί η συνεργασία μεταξύ των αρμοδίων εθνικών φορέων, διευκρίνισε δε ότι, οι πρώτες προτεραιότητες της συνεργασίας αυτής θα μπορούσαν να είναι η εγκληματικότητα των νέων, η εγκληματικότητα των πόλεων και η εγκληματικότητα από τα ναρκωτικά. Για το σκοπό αυτό, είναι ευκταία η εκπόνηση μελέτης σχετικά με τη δυνατότητα ενός προγράμματος που θα χρηματοδοτείται από την Επιτροπή.(5) Η σύσταση αριθ. 6 με τίτλο "Πρόληψη και έλεγχος του οργανωμένου εγκλήματος: Στρατηγική της Ευρωπαϊκής Ένωσης για την αρχή της νέας χιλιετηρίδας"(3), ζητά να επικουρείται το Συμβούλιο δεόντως από εμπειρογνώμονες κατάλληλων προσόντων στον τομέα της πρόληψης του εγκλήματος, όπως τα εθνικά κεντρικά σημεία, ή μέσω της δημιουργίας δικτύου εμπειρογνωμόνων από τις εθνικές οργανώσεις καταπολέμησης του εγκλήματος.(6) Πολλά σημαντικά σεμινάρια και διασκέψεις σχετικά με την πρόληψη του εγκλήματος, ιδίως στη Στοκχόλμη το 1996, στο Noordwijk το 1997, στο Λονδίνο το 1998 και στο Αλγκάρβε το 2000 απηύθυναν έκκληση για τη δημιουργία ενός Δικτύου στα πλαίσια της Ευρωπαϊκής Ένωσης, με σκοπό την ανάπτυξη της συνεργασίας για την πρόληψη του εγκλήματος. Η διάσκεψη του Αλγκάρβε επεσήμανε επίσης ότι απαιτείται πολυτομεακή και συνεργατική αντιμετώπιση της πρόληψης του εγκλήματος. Η διάσκεψη της Σαραγόσσα του 1996 επεσήμανε επίσης ότι απαιτείται να τονισθούν οι ισχυροί δεσμοί που υπάρχουν μεταξύ οργανωμένου εγκλήματος και εγκλήματος εν γένει.(7) Στην ανάπτυξη εταιρικής σχέσης μεταξύ δημοσίων εθνικών, τοπικών και περιφερειακών αρχών, μη κυβερνητικών οργανώσεων, ιδιωτικού τομέα και πολιτών είναι απαραίτητο να συμπράξει το σύνολο της κοινωνίας. Οι αιτίες του εγκλήματος είναι ποικίλες και, κατά συνέπεια, πρέπει να αντιμετωπίζονται με τη λήψη μέτρων σε διαφορετικά επίπεδα, από διαφορετικές κοινωνικές ομάδες, σε σύμπραξη με τους φορείς διαφόρων αρμοδιοτήτων και εμπειριών, συμπεριλαμβανομένης της κοινωνίας των πολιτών.(8) Δεδομένου ότι τα περισσότερα εγκλήματα με θύματα πολίτες της Ευρωπαϊκής Ένωσης διαπράττονται σε αστικές περιοχές, είναι απαραίτητο να μελετηθούν και οι πολιτικές για τις περιοχές αυτές. Ιδιαίτερη σημασία πρέπει να δοθεί στην κάθε είδους βία των πόλεων που θίγει την ομαλή λειτουργία της κοινωνίας,ΑΠΟΦΑΣΙΖΕΙ:Άρθρο 11. Δημιουργείται ευρωπαϊκό δίκτυο πρόληψης του εγκλήματος ("Δίκτυο").2. Την ορθή λειτουργία του δικτύου σύμφωνα με την παρούσα απόφαση θα εξασφαλίζουν μια γραμματεία και οι εθνικοί αντιπρόσωποι στο δίκτυο.3. Η πρόληψη του εγκλήματος καλύπτει όλα τα μέτρα που αποσκοπούν στη μείωση, ή άλλως συμβάλλουν στη μείωση της εγκληματικότητας και της ανασφάλειας των πολιτών, τόσο ποσοτικά όσο και ποιοτικά, είτε μέσω της άμεσης αποτροπής των εγκληματικών δραστηριοτήτων είτε μέσω πολιτικών και παρεμβάσεων μείωσης της δυναμικής του εγκλήματος και των αιτίων του. Περιλαμβάνει εργασίες της κυβέρνησης, των αρμοδίων αρχών, των υπηρεσιών ποινικής δικαιοσύνης, των τοπικών αρχών και των ειδικευμένων ενώσεων που ίδρυσαν στην Ευρώπη, του ιδιωτικού και του εθελοντικού τομέα, των ερευνητών και του κοινού, οι οποίες θα υποστηρίζονται από τα μέσα ενημέρωσης.Άρθρο 21. Το δίκτυο αποτελείται από σημεία επαφής, τα οποία ορίζονται από κάθε κράτος μέλος.2. Τα κράτη μέλη ορίζουν τρία το πολύ σημεία επαφής το καθένα.3. Μεταξύ των σημείων αυτών επαφής περιλαμβάνεται ένας τουλάχιστον εκπρόσωπος των εθνικών αρχών που είναι αρμόδιες για την καταπολέμηση των ποικίλων μορφών του εγκλήματος.4. Ως σημεία επαφής είναι δυνατόν να ορισθούν ερευνητές ή εξειδικευμένοι πανεπιστημιακοί καθώς και άλλοι παράγοντες της πρόληψης του εγκλήματος. Τα κράτη μέλη μεριμνούν πάντοτε ώστε οι ερευνητές ή οι πανεπιστημιακοί, καθώς και οι λοιποί παράγοντες της πρόληψης του εγκλήματος, όπως οι μη κυβερνητικοί οργανισμοί, οι τοπικές αρχές και οι ανήκοντες στον ιδιωτικό τομέα, να συμμετέχουν μέσω των σημείων επαφής.5. Η Επιτροπή ορίζει επίσης ένα σημείο επαφής. Η Ευρωπόλ και το Ευρωπαϊκό Κέντρο Παρακολούθησης Ναρκωτικών και Τοξικομανίας (ΕΚΠΝΤ) συμπράττουν για θέματα αρμοδιότητός τους. Άλλα σχετικά συλλογικά όργανα μπορεί επίσης να συμπράττουν στις εργασίες.6. Κάθε κράτος μέλος διασφαλίζει ότι τα σημεία επαφής του γνωρίζουν επαρκώς τουλάχιστον μία άλλη επίσημη γλώσσα της Ένωσης, ώστε να μπορούν να επικοινωνούν με τα σημεία επαφής των άλλων κρατών μελών.Άρθρο 31. Το δίκτυο συμβάλλει στην ανάπτυξη των διαφόρων πτυχών πρόληψης του εγκλήματος σε επίπεδο Ένωσης και υποστηρίζει τις εθνικές και τοπικές δράσεις πρόληψης του εγκλήματος. Το Δίκτυο καλύπτει μεν όλες τις μορφές εγκληματικότητας, αλλά ιδιαίτερη προσοχή δίδει στην εγκληματικότητα των νέων, στην εγκληματικότητα των πόλεων και στην εγκληματικότητα από τα ναρκωτικά.2. Ειδικότερα, το δίκτυο:α) Διευκολύνει τη συνεργασία, τις επαφές και τις ανταλλαγές πληροφοριών και πείρας μεταξύ των κρατών μελών και μεταξύ των εθνικών οργανισμών, καθώς και μεταξύ των κρατών μελών και της Επιτροπής, των λοιπών φορέων του Συμβουλίου και των λοιπών ομάδων εμπειρογνωμόνων και δικτύων εξειδικευμένων σε θέματα πρόληψης του εγκλήματος.β) Συλλέγει και αναλύει τις πληροφορίες σχετικά με τις υφιστάμενες δράσεις πρόληψης του εγκλήματος, τις αξιολογεί και εξετάζει τις βέλτιστες πρακτικές, και συλλέγει και αναλύει τα δεδομένα σχετικά με την εγκληματικότητα και την εξέλιξή της στα κράτη μέλη, προκειμένου να συμβάλλει σε μελλοντικές, εθνικές και ευρωπαϊκές, αποφάσεις. Το δίκτυο συνδράμει επίσης το Συμβούλιο και τα κράτη μέλη με ερωτηματολόγια που αφορούν το έγκλημα και την πρόληψή του.γ) Συμβάλλει στην επισήμανση και ανάπτυξη των κυριοτέρων τομέων έρευνας, κατάρτισης και αξιολόγησης στον τομέα της πρόληψης του εγκλήματος.δ) Διοργανώνει διασκέψεις, σεμινάρια, συναντήσεις και λοιπές δράσεις που αποσκοπούν στην πρόοδο της μελέτης των ειδικών αυτών θεμάτων και τη διάδοση των συμπερασμάτων της.ε) Διοργανώνει δραστηριότητες που ενθαρρύνουν και βελτιώνουν την ανταλλαγή πείρας και των καλυτέρων πρακτικών.στ) Αναπτύσσει σχέσεις συνεργασίας με τις υποψήφιες χώρες, με τρίτες χώρες και με διεθνείς οργανισμούς και συλλογικά όργανα.ζ) Παρέχει ειδικές γνώσεις στο Συμβούλιο και στην Επιτροπή, όταν χρειάζεται και αφού του ζητηθεί, ώστε να τους επικουρεί σε όλα τα ζητήματα πρόληψης του εγκλήματος.η) Υποβάλλει στο Συμβούλιο, ετήσια έκθεση πεπραγμένων, μέσω των αρμοδίων συλλογικών οργάνων εργασίας, και αναφέρει τους τομείς του προγράμματος εργασίας του όπου θα αναπτύξει δράση κατά προτεραιότητα. Το Συμβούλιο σημειώνει την έκθεση, την προσυπογράφει, και τη διαβιβάζει στο Ευρωπαϊκό Κοινοβούλιο.Άρθρο 4Για την εκπλήρωση της αποστολής του, το δίκτυο:α) Υιοθετεί πολυτομεακή προσέγγιση.β) Ευρίσκεται σε στενή επαφή, μέσω των σημείων επαφής, με τους οργανισμούς πρόληψης του εγκλήματος, τις τοπικές αρχές, τις τοπικές συμπράξεις και την κοινωνία των πολιτών καθώς και με τα ερευνητικά ιδρύματα και τις μη κυβερνητικές οργανώσεις των κρατών μελών.γ) Δημιουργεί και διατηρεί μια ιστοσελίδα στο Ίντερνετ, όπου περιλαμβάνονται οι περιοδικές εκθέσεις του καθώς και οποιεσδήποτε άλλες χρήσιμες πληροφορίες, ιδίως δε μια συλλογή των βέλτιστων πρακτικών.δ) Μεριμνά για τη χρησιμοποίηση και την προώθηση των αποτελεσμάτων των σχεδίων πρόληψης του εγκλήματος που χρηματοδοτούνται μέσω των προγραμμάτων της Ένωσης.Άρθρο 51. Το δίκτυο πραγματοποιεί την πρώτη συνεδρίασή του στις 28 Αυγούστου 2001.2. Το δίκτυο συνεδριάζει τουλάχιστον μία φορά ανά εξάμηνο, συγκαλούμενο από την Προεδρία του Συμβουλίου.3. Σε συνδυασμό με τις συνεδριάσεις του δικτύου, οι εθνικοί αντιπρόσωποι στο δίκτυο - ένας από κάθε κράτος μέλος - διοριζόμενοι σύμφωνα με την παράγραφο 3 του άρθρου 2, συνεδριάζουν για να λάβουν αποφάσεις σχετικά με τα θέματα που αναφέρει η παράγραφος 4.4. Οι εθνικοί αντιπρόσωποι στο δίκτυο αποφασίζουν το ετήσιο πρόγραμμά του περιλαμβανομένου και ενός οικονομικού σχεδίου. Καθορίζουν ειδικότερα:- τους τομείς που πρέπει να εξετασθούν κατά προτεραιότητα,- τις κύριες επί μέρους δράσεις που πρέπει να διεξαχθούν (σεμινάρια και διασκέψεις, μελέτες και έρευνες, εκπαιδευτικά προγράμματα...),- την διάρθρωση της ιστοσελίδας του διαδικτύου,συντάσσουν επίσης την ετησία έκθεση πεπραγμένων του δικτύου.Οι αποφάσεις των εθνικών αντιπροσώπων λαμβάνονται με ομοφωνία.Οι συνεδριάσεις των εθνικών αντιπροσώπων προεδρεύονται από τον εκπρόσωπο του κράτους μέλους που ασκεί την Προεδρία του Συμβουλίου.Οι εθνικοί αντιπρόσωποι συνεδριάζουν τουλάχιστον μία φορά ανά Προεδρία. Θεσπίζουν ομοφώνως τον εσωτερικό κανονισμό τους.5. Τη γραμματειακή εξυπηρέτηση του δικτύου παρέχει η Επιτροπή.6. Η γραμματεία του δικτύου και οι δραστηριότητές της χρηματοδοτούνται από το γενικό προϋπολογισμό της Ευρωπαϊκής Ένωσης.7. Η γραμματεία του δικτύου αναλαμβάνει την κατάρτιση του ετησίου προγράμματος του δικτύου και της ετησίας έκθεσης πεπραγμένων του. Η γραμματεία εξασφαλίζει την τρέχουσα λειτουργία του δικτύου καταγράφοντας, αναλύοντας και μεταδίδοντας τις πληροφορίες, σε σύνδεση με τα εθνικά σημεία επαφής. Επικουρεί τα κράτη του δικτύου κατά τη σύλληψη, τη διατύπωση και την εφαρμογή σχεδίων. Ιδρύει και τηρεί ενήμερη την ιστοσελίδα του διαδικτύου. Προς τούτο, η γραμματεία συνεργάζεται στενά με τους εθνικούς αντιπροσώπους στο δίκτυο.Άρθρο 6Το Συμβούλιο προβαίνει σε αξιολόγηση των δραστηριοτήτων του δικτύου, τρία έτη μετά την έκδοση της παρούσας απόφασης.Άρθρο 7Η παρούσα απόφαση παράγει αποτελέσματα από την ημέρα της έκδοσής της.Βρυξέλλες, 28 Μαΐου 2001.Για το ΣυμβούλιοΟ ΠρόεδροςT. Bodström(1) ΕΕ C 20 της 24.1.1994, σ. 188.(2) ΕΕ C 379 της 7.12.1998, σ. 44.(3) ΕΕ C 124 της 3.5.2000, σ. 1.


Avis juridique important

|

41986D0069

86/69/ΕΚΑΧ: Απόφαση των αντιπροσώπων των κυβερνήσεων των κρατών μελών, συνελθόντων στά πλαίσια του Συμβουλίου, και της Επιτροπής της 24ης Φεβρουαρίου 1986 για τον καθορισμό του καθετώτος που θα εφαρμόσουν η Ισπανία και η Πορτογαλία κατά τις εισαγωγές προϊόντων τα οποία καλύπτονται από τη συνθήκη ΕΚΑΧ και τα οποία είναι καταγωγής Αλγερίας, Αιγύπτου, Ισραήλ, Ιορδανίας, Λιβάνου, Μαρόκου, Συρίας, Τυνησίας, Τουρκίας και Γιουγκοσλαβίας

Επίσημη Εφημερίδα αριθ. L 075 της 20/03/1986 σ. 0026 - 0027

***** ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, ΚΑΙ ΤΗΣ ΕΠΙΤΡΟΠΗΣ  της 24ης Φεβρουαρίου 1986  για τον καθορισμό του καθετώτος που θα εφαρμόσουν η Ισπανία και η Πορτογαλία κατά τις εισαγωγές προϊόντων τα οποία καλύπτονται από τη συνθήκη ΕΚΑΧ και τα οποία είναι καταγωγής Αλγερίας, Αιγύπτου, Ισραήλ, Ιορδανίας, Λιβάνου, Μαρόκου, Συρίας, Τυνησίας, Τουρκίας και Γιουγκοσλαβίας  (86/69/EKAX)  ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, ΚΑΙ Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  Εκτιμώντας ότι δεν έχουν συναφθεί πρωτόκολλα για τον καθορισμό των μεταβατικών μέτρων και των προσαρμογών που πρέπει να γίνουν λόγω της προσχώρησης της Ισπανίας και της Πορτογαλίας, όσον αφορά τις συμφωνίες που έχουν συνάψει τα κράτη μέλη της Ευρωπαϊκής Κοινότητας Άνθρακα και Χάλυβα και η Κοινότητα αυτή, αφενός, και η Αλγερία, η Αίγυπτος, το Ισραήλ, η Ιορδανία, ο Λίβανος, το Μαρόκο, η Συρία, η Τυνησία, η Τουρκία και η Γιουγκοσλαβία, αντιστοίχως, αφετέρου· ότι η απόφαση 86/3/ΕΚΑΧ (1) των Αντιπροσώπων των Κυβερνήσεων των Κρατών Μελών, οι οποίοι συνήλθαν στα πλαίσια του Συμβουλίου, και της Επιτροπής, καθόρισε μέχρι τις 28 Φεβρουαρίου 1986 το καθεστώς που θα ισχύσει όσον αφορά τις εισαγωγές στην Ισπανία και την Πορτογαλία προϊόντων τα οποία υπάγονται στη συνθήκη ΕΚΑΧ και είναι καταγωγής των προαναφερθεισών χωρών· ότι είναι συνεπώς σκόπιμο να ληφθούν μέτρα για να αντιμετωπισθεί αυτή η κατάσταση από την 1η Μαρτίου 1986· ότι, για το σκοπό αυτό, και έως ότου συναφθούν πρωτόκολλα για τις συμφωνίες που αναφέρθηκαν παραπάνω, οι εισαγωγές στην Ισπανία και την Πορτογαλία προϊόντων που καλύπτονται από τη συνθήκη ΕΚΑΧ και είναι καταγωγής των εν λόγω χωρών θα υπόκεινται στο γενικό καθεστώς που ισχύει για τις εισαγωγές στην Ισπανία και την Πορτογαλία προϊόντων καταγωγής τρίτων χωρών,  ΑΠΟΦΑΣΙΖΟΥΝ:  Άρθρο 1  Από την 1η Μαρτίου 1986, οι εισαγωγές στην Ισπανία και την Πορτογαλία προϊόντων που καλύπτονται από τη συνθήκη ΕΚΑΧ και είναι καταγωγής Αλγερίας, Αιγύπτου, Ισραήλ, Ιορδανίας, Λιβάνου, Μαρόκου, Συρίας, Τυνησίας, Τουρκίας και Γιουγκοσλαβίας υπόκεινται στις διατάξεις που διέπουν τις εισαγωγές προϊόντων καταγωγής τρίτων χωρών στην Ισπανία και την Πορτογαλία, σύμφωνα με τους όρους της πράξης προσχώρησης της Ισπανίας και της Πορτογαλίας.  Άρθρο 2  Τα κράτη μέλη και η Επιτροπή λαμβάνουν τα μέτρα που είναι αναγκαία για την εκτέλεση της παρούσας απόφασης.  Βρυξέλλες, 24 Φεβρουαρίου 1986.  1.2 // Για την Επιτροπή   // Για τις κυβερνήσεις των κρατών μελών   // Ο Πρόεδρος   // Ο Πρόεδρος   // Jacques DELORS  // G. BRAKS  (1) αριθ. L 12 της 16. 1. 1986, σ. 27.


title: Απόφαση (ΕΕ) 2017/1246 της Επιτροπής, της 7 Ιουνίου 2017, για την αποδοχή του καθεστώτος εξυγίανσης για την Banco Popular Español S.A. [κοινοποιηθείσα υπό τον αριθμό C(2017) 4038]

text:
               11.7.2017

               EL

               Επίσημη Εφημερίδα της Ευρωπαϊκής Ένωσης

               L 178/15

         ΑΠΌΦΑΣΗ (ΕΕ) 2017/1246 ΤΗΣ ΕΠΙΤΡΟΠΉΣ
   της 7 Ιουνίου 2017
   για την αποδοχή του καθεστώτος εξυγίανσης για την Banco Popular Español S.A.

         [κοινοποιηθείσα υπό τον αριθμό C(2017) 4038]

   (Το κείμενο στην αγγλική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (1), και ιδίως το άρθρο 18 παράγραφος 7 δεύτερο εδάφιο,
   Εκτιμώντας τα ακόλουθα:

               (1)

               Στις 7 Ιουνίου 2017 στις 05:13, το Ενιαίο Συμβούλιο Εξυγίανσης (ΕΣΕ) διαβίβασε στην Επιτροπή ένα καθεστώς εξυγίανσης για την Banco Popular Español S.A., σύμφωνα με το άρθρο 18 παράγραφος 7 του κανονισμού (ΕΕ) αριθ. 806/2014.

               (2)

               Το ΕΣΕ, στο καθεστώς εξυγίανσης, δηλώνει ότι πληρούνται όλες οι προϋποθέσεις εξυγίανσης που καθορίζονται στο άρθρο 18 παράγραφος 1 πρώτο εδάφιο του κανονισμού (ΕΕ) αριθ. 806/2014 όσον αφορά την Banco Popular Español S.A., και προβαίνει σε εκτίμηση των λόγων για τους οποίους η δράση εξυγίανσης είναι αναγκαία για λόγους δημοσίου συμφέροντος.

               (3)

               Το καθεστώς εξυγίανσης, σύμφωνα με το άρθρο 18 παράγραφος 6 του κανονισμού (ΕΕ) αριθ. 806/2014, θέτει την Banco Popular Español S.A. υπό εξυγίανση και καθορίζει την εφαρμογή του εργαλείου πώλησης δραστηριοτήτων στο ίδρυμα υπό εξυγίανση. Το καθεστώς εξυγίανσης αναφέρει, επίσης, τους λόγους για τους οποίους όλα αυτά τα στοιχεία είναι επαρκή.

               (4)

               Η Επιτροπή συμφωνεί με το καθεστώς εξυγίανσης. Ειδικότερα, συμφωνεί με τους λόγους που προβάλλονται από το ΕΣΕ για να αιτιολογήσει ότι η εξυγίανση είναι αναγκαία για λόγους δημοσίου συμφέροντος, σύμφωνα με το άρθρο 5 του κανονισμού (ΕΕ) αριθ. 806/2014.

               (5)

               Θα πρέπει, επομένως, να γίνει αποδεκτό το καθεστώς εξυγίανσης, όπως υποβλήθηκε από το ΕΣΕ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το καθεστώς εξυγίανσης για την Banco Popular Español S.A. γίνεται αποδεκτό.
   Άρθρο 2
   Η παρούσα απόφαση απευθύνεται στο Ενιαίο Συμβούλιο Εξυγίανσης.

      Βρυξέλλες, 7 Ιουνίου 2017.

            Για την Επιτροπή

         Valdis DOMBROVSKIS

            Αντιπρόεδρος

      (1)  ΕΕ L 225 της 30.7.2014, σ. 1.


title: 2008/21/ΕΚ: Απόφαση της Ευρωπαϊκής Κεντρικής Τράπεζας, της 7ης Δεκεμβρίου 2007 , που τροποποιεί την απόφαση ΕΚΤ/2001/15, της 6ης Δεκεμβρίου 2001 , σχετικά με την έκδοση τραπεζογραμματίων ευρώ (ΕΚΤ/2007/19)

text:
               4.1.2008

               EL

               Επίσημη Εφημερίδα της Ευρωπαϊκής Ένωσης

               L 1/7

      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 7ης Δεκεμβρίου 2007
   που τροποποιεί την απόφαση ΕΚΤ/2001/15, της 6ης Δεκεμβρίου 2001, σχετικά με την έκδοση τραπεζογραμματίων ευρώ
   (ΕΚΤ/2007/19)
   (2008/21/ΕΚ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 106 παράγραφος 1,
   το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 16,
   Εκτιμώντας τα ακόλουθα:

               (1)

               Κατά τα οριζόμενα στο άρθρο 1 της απόφασης 2007/503/ΕΚ του Συμβουλίου, της 10ης Ιουλίου 2007, σύμφωνα με το άρθρο 122 παράγραφος 2 της συνθήκης για την υιοθέτηση του ενιαίου νομίσματος από την Κύπρο την 1η Ιανουαρίου 2008 (1) και στο άρθρο 1 της απόφασης 2007/504/ΕΚ του Συμβουλίου, της 10ης Ιουλίου 2007, σύμφωνα με το άρθρο 122 παράγραφος 2 της συνθήκης για την υιοθέτηση του ενιαίου νομίσματος από τη Μάλτα την 1η Ιανουαρίου 2008 (2), η Κύπρος και η Μάλτα πληρούν τις απαραίτητες προϋποθέσεις για την υιοθέτηση του ευρώ και οι παρεκκλίσεις που χορηγήθηκαν στα εν λόγω κράτη μέλη βάσει του άρθρου 4 της πράξης προσχώρησης (3) θα καταργηθούν με ισχύ από την 1η Ιανουαρίου 2008.

               (2)

               Το άρθρο 1 στοιχείο δ) της απόφασης ΕΚΤ/2001/15, της 6ης Δεκεμβρίου 2001, σχετικά με την έκδοση τραπεζογραμματίων ευρώ (4) ορίζει την «κλείδα κατανομής τραπεζογραμματίων» και παραπέμπει στο παράρτημα της εν λόγω απόφασης, το οποίο καθορίζει την εφαρμοζόμενη από την 1η Ιανουαρίου 2007 κλείδα κατανομής τραπεζογραμματίων. Δεδομένου ότι η Κύπρος και η Μάλτα θα υιοθετήσουν το ευρώ την 1η Ιανουαρίου 2008, καθίσταται αναγκαία η τροποποίηση της απόφασης ΕΚΤ/2001/15 προκειμένου αυτή να καθορίζει την εφαρμοζόμενη από την 1η Ιανουαρίου 2008 κλείδα κατανομής τραπεζογραμματίων,

         ΑΠΟΦΑΣΙΖΕΙ:
   Άρθρο 1
   Τροποποίηση της απόφασης ΕΚΤ/2001/15
   Η απόφαση ΕΚΤ/2001/15 τροποποιείται ως εξής:

               1.

               Η τελευταία πρόταση του άρθρου 1 στοιχείο δ) αντικαθίσταται από το ακόλουθο κείμενο:
               «Στο παράρτημα της παρούσας απόφασης καθορίζεται η κλείδα κατανομής τραπεζογραμματίων που εφαρμόζεται από την 1η Ιανουαρίου 2008.»

               2.

               Το παράρτημα της απόφασης ΕΚΤ/2001/15 αντικαθίσταται από το κείμενο που παρατίθεται στο παράρτημα της παρούσας απόφασης.

         Άρθρο 2
   Τελική διάταξη
   Η παρούσα απόφαση αρχίζει να ισχύει την 1η Ιανουαρίου 2008.

      Φρανκφούρτη, 7 Δεκεμβρίου 2007.

            Ο Πρόεδρος της ΕΚΤ

         Jean-Claude TRICHET

      (1)  ΕΕ L 186 της 18.7.2007, σ. 29.

      (2)  ΕΕ L 186 της 18.7.2007, σ. 32.

      (3)  Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των συνθηκών επί των οποίων βασίζεται η Ευρωπαϊκή Ένωση (ΕΕ L 236 της 23.9.2003, σ. 33).

      (4)  ΕΕ L 337 της 20.12.2001, σ. 52. Απόφαση όπως τροποποιήθηκε τελευταία με την απόφαση ΕΚΤ/2006/25 (ΕΕ L 24 της 31.1.2007, σ. 13).

      ΠΑΡΑΡΤΗΜΑ
      ΚΛΕΙΔΑ ΚΑΤΑΝΟΜΗΣ ΤΡΑΠΕΖΟΓΡΑΜΜΑΤΙΩΝ ΑΠΟ 1ης ΙΑΝΟΥΑΡΙΟΥ 2008

                  Ευρωπαϊκή Κεντρική Τράπεζα

                  8,0000 %

                  Nationale Bank van België/Banque Nationale de Belgique

                  3,2615 %

                  Deutsche Bundesbank

                  27,0880 %

                  Central Bank and Financial Services Authority of Ireland

                  1,1730 %

                  Τράπεζα της Ελλάδος

                  2,3980 %

                  Banco de España

                  9,9660 %

                  Banque de France

                  18,9915 %

                  Banca d’Italia

                  16,5395 %

                  Κεντρική Τράπεζα της Κύπρου

                  0,1650 %

                  Banque centrale du Luxembourg

                  0,2080 %

                  Bank Ċentrali ta’ Malta/Central Bank of Malta

                  0,0825 %

                  De Nederlandsche Bank

                  5,1395 %

                  Oesterreichische Nationalbank

                  2,6610 %

                  Banco de Portugal

                  2,2620 %

                  Banka Slovenije

                  0,4215 %

                  Suomen Pankki

                  1,6430 %

                  Σύνολο

                  100,0000 %